PREDLOG ZAKONA O OTKLANJANJU POSLEDICA POPLAVA U SRBIJI: UBRZAVANJE PROCEDURA ZA OBNOVU POPLAVLJENIH PODRUčJA\nPotpredsednik Vlade Republike Srbije i ministar građevinarstva, saobraćaja i infrastrukture Zorana Mihajlović izjavila je da će usvajanje Predloga zakona o otklanjanju posledica poplava u Srbiji omogućiti brzu obnovu pogođenih područja.\nMihajlović je, obrazlažući ovo zakonsko rešenje u Skupštini Srbije, objasnila da će usvajanje tog dokumenta ubrzati sve procedure i omogućiti građanima čije su kuće porušene da ih obnove do jeseni.\nOna je najavila da će biti izmenjen stav 2. člana 1. predloga tog zakona, što će omogućiti da svih 126 opština koje su navedene u Izveštaju Vlade Srbije o poplavama bude obuhvaćeno budućim zakonom.\nPo donošenju zakona, kako je objasnila, Vlada će pripremiti državni program kroz koji će biti određeni kriterijumi i mere - sektorski i teritorijalno, za sanaciju u svim opštinama.\nPrema njenim rečima, ovim zakonom je tačno određen delokrug rada Kancelarije za obnovu i pomoć poplavljenim područjima, kao i način za obezbeđivanje sredstava.\nMihajlović je ukazala na to da predložena rešenja omogućavaju i ubrzavanje procedura javnih nabavki za otklanjanje posledica poplava, koje će biti transparentne, uz napomenu da je sličan zakon donet i u Hrvatskoj i Republici Srpskoj.\nOna je navela da će za nadzor sprovođenja novog zakona biti nadležno Ministarstvo građevinarstva, saobraćaja i infrastrukture.\nMihajlović je, govoreći o javnim radovima i akcijama koje se spominju u pomenutom dokumentu, objasnila da za sada postoji ideja da oni koji učestvuju u njima imaju smeštaj, hranu i da im se upiše radni staž.\nTakođe, kako je dodala, utvrđene su lokacije za one kuće koje neće moći da se grade na mestima gde su bile ranije, s obzirom na to da su se nalazile blizu rečnih korita.\nZakonom o otklanjanju posledica poplava u Srbiji, odnosno leks specijalisom, uređuje se otklanjanje posledica poplava, odnosno aktiviranja klizišta na području pogođenom majskim poplavama.\nZakon stupa na snagu narednog dana od dana objavljivanja u "Sl. glasniku RS", a prestaje da važi po isteku jedne godine.\nIzvor: Press služba Vlade Republike Srbije, 16.7.2014.


A 11 - Inicijativa za ekonomska i socijalna prava održala je 29. septembra konsultativni sastanak povodom potencijalne saradnje i zajedničkog delovanja u cilju ratifikacije Opcionog protokola uz Međunarodni pakt o ekonomskim, socijalnim i kulturnim pravima. Sastanku su prisustvovali predstavnici sindikata i brojnih organizacija koji aktivno rade na unapređenju zaštite socio-ekonomskih prava.\nNa sastanku se razgovaralo o potencijalnoj saradnji u procesu zagovaranja ratifikacije Opcionog protokola. Partnerstvo i zajedničko delovanje svih zainteresovanih strana neophodno je radi uspostavljanja efikasne saradnje sa nadležnim ministarstvom, a sve sa ciljem što bržeg usvajanja Zakona o ratifikaciji Opcionog protokola.\nIzveštaji nezavisnih nacionalnih mehanizama za zaštitu ljudskih prava i rad brojnih nevladinih organizacija ukazuju da se građanke i građani Srbije suočavaju sa nepremostivim preprekama u pokušajima da ostvare svoja ekonomska i socijalna prava. Usluge socijalne zaštite se uslovljavaju nebezbednim i nesvrsishodnim radom, ljudi se izbacuju iz kuća na ulicu zbog nemogućnosti plaćanja previsokih stanarina u socijalnim stanovima, radnici uživaju sve manju zaštitu svojih prava i svaka nova zakonska izmena u ovom polju im dodatno uskraćuje teško izborena prava, a određene grupe dece i dalje trpe segregaciju u obrazovanju.\nZbog toga, predstavnici Inicijative A 11 smatraju da je neophodno omogućiti građanima i građankama Srbije adekvatan pristup međunarodnom mehanizmu za zaštitu ekonomskih i socijalnih prava kakav je predviđen Opcionim protokolom uz Međunarodni pakt o ekonomskim, socijalnim i kulturnim pravima. Ukoliko bi Srbija ratifikovala ovaj dokument, osobama koje se nalaze na teritoriji Srbije bi bilo omogućeno da se obrate Komitetu za ekonomska, socijalna i kulturna prava u situacijama kada smatraju da su njihova Paktom zagarantovana prava povređena, a pri tom ne mogu da dobiju zadovoljenje istih putem postojećih nacionalnih mehanizama za zaštitu prava\nNaša država nije ni potpisala ni ratifikovala ovaj dokument, za razliku od drugih zemalja u našem regionu. Zato Inicijativa A 11 poziva Vladu Republike Srbije da pokrene proces ratifikacije.


Srbija i krađe pasa: Šta možete da uradite ako sumnjate na krađu kućnog ljubimca : Južne vesti\nSrbija i krađe pasa: Šta možete da uradite ako sumnjate na krađu kućnog ljubimca\n11:12, 11. 8. 2021.\nVlasnici Belog, Simbe i Mone (sleva na desno) sumnjaju da su im psi ukradeni\nZa pse prikazane na fotografijama sumnja se da su ukradeni, a ako prepoznate nekog od njih, javite se na [email protected]\nAnđela Mladenović je veoma vezana za svog psa Simbu - mladog mužjaka francuskog buldoga, čija cena zbog sposobnosti za parenje ide i do 2.500 evra na srpskom tržištu rasnih pasa.\nZato ju je „veoma rastužilo i uznemirilo" kada je Simba 3. juna ove godine nestao ispred porodične kuće u jednoj od „mirnih, zabačenih" ulica u beogradskom naselju Grocka.\n„Mama ga je izvela napolje i zatim je na kratko je ušla u kuću da se javi na telefon, a kada se vratila njega više nije bilo", priča Anđela.\nNa sumnju da je pas ukraden navodi je to što „Simba nikada nije bežao, za kratko vreme nije mogao da ode daleko i niko od komšija nije video da je odšetao", ali i činjenicu da se radi o psu čija je cena „poslednjih godina skočila".\nNema dostupnih podataka o krađama pasa, a beogradska veterinarka Sonja Roljić kroz svoju praksu primećuje da najčešće nestaju upravo francuski buldozi, crni ruski terijeri, maltezeri, pudle i nemački špicovi - „psi koji se mogu dobro unovčiti".\nIako je krađa pasa krivično delo, vlasnici koji su slučajeve pokušali da prijave policiji u više gradova u Srbiji kažu da su naišli na zatvorena vrata, dok su se pojedini unapred osećali obeshrabreno da se uopšte obrate policiji.\nMinistarstvo unutrašnjih poslova nije odgovorilo na pitanja BBC-ja o broju prijavljenih krađa pasa i praksama postupanja u takvim slučajevima.\nDa li je moguće prijaviti krađu kućnog ljubimca\nFrancuski buldog Simba nestao je 3. juna ove godine u beogradskom naselju Grocka\nDa, moguće je, na isti način kao što biste prijavili krađu novčanika, telefona ili skutera.\nPrema Zakonu o svojinskopravnim odnosima, kućni ljubimac spada u pokretnu imovinu, kaže direktor nevladine organizacije za zaštitu životinja Orka (ORCA) Elvir Burazerović za BBC na srpskom.\n„Zakon tretira kućnog ljubimca kao stvar, a niko ne sme da vam ukrade vašu stvar", ističe.\nMeđutim, kućni ljubimac je za vlasnike mnogo više od stvari.\n„Moj pas je bio centar sveta", kaže Julijana Ristić iz Smedereva, vlasnica nestalog psa Belog.\n„Da sam znala da će se ovako nešto desiti, nikada ne bih viknula na njega", dodaje kroz suze.\nIpak, zakon ne uzima u obzir emotivnu, već samo materijalnu vrednost, ističe Burazerović.\n„To je problem koji postoji u većini svetskih zemalja i potrebno je da se zakon promeni", smatra on.\nAko kućni ljubimac vredi manje od 5.000 dinara, to se smatra sitnom krađom i „policija nije dužna da pokreće postupak".\n„U takvim situacijama, oštećeni može da podnese krivičnu prijavu, ali se to u praksi retko dešava jer je skuplja dara nego mera i građani su time obeshrabreni", kaže Burazerović.\nAko vrednost krađe prelazi svotu od 5.000 dinara, kao što je to slučaj sa rasnim psima, „policija mora da goni počinioca po službenoj dužnosti".\nPomeranski špic Vulf nestao je u Pančevu 11. juna 2021. godine\nVlasnici koji sumnjaju da su im psi ukradeni, a sa kojima je BBC razgovarao, tvrde da su u policiji odbili da im omoguće da uopšte podnesu prijavu, dok policija sve to negira.\nMirjana Vuković iz Pančeva u junu je ostala bez svog najboljeg prijatelja - pomeranskog špica Vulfa, koji je 11. juna ove godine nestao iz njenog dvorišta u Pančevu.\nCena ovog psa u Srbiji ide i do 3.000 evra.\n„Mama ga je izvela napolje i otišla do kola, a kada se vratila njega više nije bilo i od tada mu se gubi svaki trag", kaže.\nKrađu je pokušala da prijavi pančevačkoj policiji putem kol centra.\n„Rekli su mi da nisam normalna, da se oni time ne bave i pitali me zašto uopšte zovem", kaže Mirjana.\nNije moguće da se krađa dogodila, a da policajac nije hteo da uzme zapisnik, tvrde iz Policijske uprave Pančevo za BBC na srpskom.\n„Ne možemo da verujemo da se tako nešto desilo", kažu u telefonskom razgovoru.\n„Ukoliko dođe do takvih slučajeva, građani imaju pravo da se obrate Kontroli rada i ulože pritužbu na rad policije", podsećaju.\nNemački špic Beli nestao je 18. februara ove godine u Smederevu\nIskustvo slično Mirjaninom imala je i Julijana Ristić iz Smedereva, čiji je nemački špic Beli, čija se cena ide do 400 evra, nestao 18. februara ove godine.\nJulijana je tog zimskog dana izašla u park blizu svoje zgrade sa dvogodišnjim detetom i psom na povocu.\n„Beli je u blizini jeo smoki, a ja sam mu na kratko okrenula leđa da stavim dete u kolica - kada ponovo pogledala, njega više ga nije bilo", priča.\nOtišla je u policijsku stanicu da prijavi krađu, gde ju je službenik „zamolio da sačeka u hodniku".\n„Kada se vratio, rekao mi je da policija ima da rešava ozbiljne stvari kao što su ubistva i niko neće da traži džukelu."\nU Policijskoj upravi Smederevo negiraju da je bilo ikakvih pokušaja prijave krađe pasa.\n„U poslednje vreme nam niko nije prijavio tako nešto", kažu.\n„Kada bi nam prijavili, tragali bismo za psom kao i sa svakim drugim ukradenim predmetom", dodaju.\nPojedini vlasnici osećali su se obeshrabrenim da se uopšte obrate policiji.\nAnđela Mladenović nije prijavila krađu francuskog buldoga jer joj je „poznanik iz beogradske policije rekao da se oni time ne bave".\nMešanka Mona nestala je 22. aprila na Novom Beogradu\nPoliciji se nije obratio ni Leonardo Fetovski, vlasnik mešanke Mone koja je nestala 22. aprila na Novom Beogradu.\n„Nisam probao da prijavim policiji jer ne verujem da bi se bavili nestankom jednog psa", kaže.\nSvi vlasnici pasa sa kojima je BBC razgovarao kažu da su čipovali svoje pse i imaju dokaz o vlasništvu.\nMože li se krađa sprečiti\nVeterinarka Sanja Roljić savetuje da obratite pažnju na nepoznate ljude koji sa psom mogu doći u kontakt u dvorištu kuće ili zgrade.\n„Ljudi koji planiraju krađu navikavaju životinju na svoje prisustvo, tako da psi vremenom prestanu da ih doživljavaju kao prolaznike i ne laju na njih - otvaraju kapiju, maze se sa psom, hrane ga i tako pripremaju da se ne suprotstavlja", priča.\nOna dodaje da „lopovi odmah stavljaju psa u auto, kao kod kidnapovanja".\n„Niko ga ne nosi, ne beži sa njim zato što bi se pas tome verovatno pružio otpor", navodi.\nDavanje hrane je važan korak u uspostavljanju kontakta sa psom.\nNažalost, obučavanje pasa da ne uzimaju hranu od nepoznatih kada vlasnik nije tu takoreći je nemoguće, kaže humano-dreser pasa Slaven Stevelić za BBC na srpskom.\n„Pas se može istrenirati da ne uzima hranu od nepoznatih kada je vlasnik prisutan, ali ako ga nema, 99.99 odsto pasa će uzeti komad hrane zato što psima upravljaju nagoni", objašnjava.\nStevelić napominje da nije svakog psa moguće naučiti da ne dozvoljava nepoznatima da uđe u dvorište.\nPostoje psi koji se zbog svojih fizičkih predispozicija treniraju za čuvare - nemački ovčari, rotvajleri, dobermani.\nIpak, čak ni to nije garancija da pas neće biti ukraden.\n„Nažalost, i takvog psa je moguće ukrasti, jer kada uspete da uđete na teritoriju, u njegovim očima postajete član čopora", navodi.\nDreser podseća da „ne može svaki pas da bude čuvar, kao što ne može svaki čovek da bude vojnik".\n„To zavisi i od karaktera - neki psi su teritorijalni, druge nije briga ako uđete u kuću", dodaje.\nO manjim psima je potrebno voditi posebnu brigu, jer oni nisu uvek u stanju da se suprotstave čoveku.\n„Doberman može da ubije čoveka, ali kako da se brani pašče, ako jadnik ima par kilograma", ističe Stevelić.\nŠta još treba da uradite u slučaju nestanka kućnog ljubimca\nOvako izgleda Vulf ako dugo nije bio kod frizera\nNestanak treba odmah prijaviti zoohigijenskoj službi u vašem gradu, savetuje direktor Orke Elvir Burazerović.\n„Ako to ne uradite u roku od tri dana, a neko pronađe vašu životinju smatra se da ste je napustili i možete prekršajno odgovarati", kaže.\nŽivotinja koju zoohigijenska služba pronađe na ulici smešta se u azil, a ako se vlasnik ne javi u roku od 15 dana, pristupa se udomljavanju.\nTakođe, važno je da je životinja ima čip.\n„Bez toga je veoma teško dokazati da je životinja vaša i bilo ko može da je prisvoji", naglašava Burazerović.\nKad bi ljubimci progovorili


Državnoj kasi faliće 295 miliona eura - Vijesti.me\nNACRT BUDŽET ZA 2018. GODINU STIGAO NA KEP\nDeficit budžeta 115 miliona: Sa sjednice Vlade\nDržavna kasa naredne godine biće "teška" 1,99 milijardi eura na koliko su ukupno projektovani primici budžeta, što je na nivou ovogodišnjih primitaka od dvije milijarde eura, saznaju “Vijesti” od izvora u izvršnoj vlasti.\nIzvorni prihodi su planirani na 1,698 milijardi eura, dok će ostatak novca od 295,59 miliona koliko nedostaje za pokriće svih troškova država obezbijeti pozajmicama i kreditima.\nPredlog najvažnijeg ekonomskog akta za narednu godinu, juče je bio na dnevnom redu Vladine Komisije za ekonomsku politiku, ali nije razmatran zbog odustva ministra finansija Darka Radunovića. Do 15. novembra treba da se pošalje u skupštinsku proceduru.\nZa pokriće svih troškova u ovoj godini nedostaje oko 455 miliona eura, dok će naredne godine faliti manje novca jer će, kako obrazlažu, Vlada nastaviti da primjenjuje mjere iz sanacionog plana koji je usvojen krajem prošle godine. Te mjere uključuju od 1. januara 2018. godine povećanje opšte stope poreza na dodatu vrijednost sa 19 na 21 odsto, novo povećanje akciza na cigarete... Manje će novca pozajmiti i iz razloga što je Vlada već povećala akcize na mineralna ulja i cigarete, smanjila plate u javnom sektoru ...\nIzvorni prihodi budžeta koji su planirani u 2018. godini na 1,69 milijardi veći su za oko 140 miliona u odnosu na ovogodišnje koji su projektovani na 1,55 milijardi.\nDeficit budžeta u 2018. godini, prema saznanjima “Vijesti”, je planiran na 115 miliona eura i niži je u odnosu na ovogodišnji koji je predviđen na iznos od 233,7 miliona eura.\nNa otplatu duga u narednoj godini potrošiće se oko 179,6 miliona eura što je oko 40 miliona manje u odnosu na ovogodišnjih 220,4 miliona eura.\nTekući budžet za narednu godinu planiran je na 856,21 milion (862,8 miliona u ovoj godini), budžet fondova 663,35 miliona (639,4 miliona u ovoj godini), a transakcije i finansiranja na 179,66 miliona (220,4 miliona u ovoj godini). Kapitalni budžet u 2018. godini planiran je na 294,54 miliona eura i on je viši u odnosu na ovogodišnji koji je projektovan na 283,4 miliona.\nPrema planu Vlada će u narednoj godini potpisati kreditne aranžmane u vrijednosti od 155,60 miliona eura, daće 20 miliona eura garancija Crnogorskom elektroprenosnom sistemu (CGES) za kredit iz kojeg će se finansira izgradnja podmorskog energetskog kabla između Italije i Crne Gore, dok će otplata duga i obaveza iz prethodnog perioda koštati 105 miliona eura.\nNovac koji će nedostajati izvršna vlast će obezbijediti kod Svjetske banke kroz kreditni aranžman (DPL) ili izdavanje garancije, zatim kod međunarodnih finansijskih institucija ili bilateralne aranžmane.\nPrema Sanacionom planu u 2018. godini Vlada od sprovođenja mjera sanacije na prihodnoj strani očekuje 77 miliona eura. Od te sume 25 miliona se odnosi na akcize, od doprinosa 15 miliona, suzbijanja sive ekonomije 20 miliona, naplate poreskog duga 10 miliona i povećanja koncesija sedam miliona.\nNa rashodnoj strani očekuje uštedu od 155 miliona i to 40 miliona od linearnog smanjenja plata za pet odsto, 23 miliona od linearnog smanjenje tekućih izdataka za pet odsto, sedam miliona od većeg oporezovanja penzija koje prelaze 500 eura i 15 miliona po osnovu smanjenja broja zaposlenih u javnom sektoru.\nZa autoput planiraju da potroše 193 miliona eura\nZa autoput u narednoj godini planirano je da se potroši 193 miliona eura što je tri miliona više u odnosu na ovogodišnjih 190 miliona eura.\nPlan je bio da se u prošloj godini potroši 240 miliona eura, ali je od januara do oktobra potrošeno svega pet miliona eura. Nakon rebalansa budžeta krajem novembra 2016. godine, ta stavka je bila na oko 32 miliona eura, ali ni ta suma nije potrošena. Kašnjenje izgradnje autoputa je, između ostalog, jedan od razloga zbog kojeg je rađen rebalans budžeta prošle godine.\nIz Ministarstva finansija su ranije kazali da je do kraja prošle godine ukupno povučeno 199,63 miliona dolara (188,3 miliona eura). Izgradnja autoputa počela je 11. maja 2015. Kineska Exim banka odobrila je u septembru 2014. kredit od oko 944 miliona dolara za gradnju, a preostalih 120 miliona obezbijediće se iz budžeta.\nImali bi mi milijarde viska da niste pokrali i pomagali vase saucesnike u pljackanju drzave\npravoslavnacg 1.11.2017 21:42\nObjasni ti to primitivi koja ih glasa\nAmatersko vodjenje drzave i ekonomije. Tajkuni, mafija, kumovi, partijski drugovi i ostala bratija vode nas u propast.\nmeshtar13 1 godinu\nNecu o budzetu i tim opstepoznatim finansijskim malverzacijama.Ama ljudi pogledajte samo fizionomije tih ljudi koje sjede u vladi/njihove godine/njihovo obrazovanje.I to je vrh nasega drzavnog rukovodstva koji treba da ucini nesto dobro.Ovi metuzalemi!!!!! Umjesto da na njihovim mjestima sjede mladi strucnjaci,da im se da sansa,a koje ima ova nasa ojadjena zemlja.Sta jos reci,a ne zaplakati.Markovi,Simovic i kompanija.Uhhhhhhhhhhh.\nLjuta 2.11.2017 07:48\nsvi strucnjaci su u opoziciji ili nece partijsko zaposljavanje a dps i sd okg to ne moze prihvatiti\nBice manje sledece godine, a pa normalno kad gradjane koristite za vracanje vasih dugova i promasaja, No sto bi rekli ovi stari, bgm ih narod glasa...!!!\nA sta ce da radimo kad skrsimo pare od autoputa a on bude napola zavrsen a da o tome ce da brinu oni koji dodju . Ko ne krade taj je budala - moto vlade\nmislis rimokatolicke koja oliva u zlatu i dijamantima...oduzmite im posjed i drzaviu ostrva Gospu od Skrpelja i Sv.Djordja jer se tu uzima nekontrolisano milioni eura...a spadaju i po Ustavu u opste dobro...


Institucije Srpske spremne da ulože u Banju "Dvorovi" do 50 miliona KM /VIDEO/ - NTV Arena\nTokom radne posjete Bijeljini zvaničnici Srpske posjetili su Banju “Dvorovi”. Rečeno je da su institucije spremne da u narednih nekoliko godina u ovaj kompleks ulože i do 50 miliona KM, ali je potrebno i da Grad učini neke svoje korake.\nDijelimo iste vrijednosti, treba što prije riješiti neke pretpostavke kako bi se u Banji “Dvorovi” desio veliki investicioni zahvat, koji bi omogućio da se na najbolji mogući način iskoristi termalna voda, potencijali i imidž koji banja ima, rekao je nakon razgovora zvaničnika Srpske sa rukovodstvom Banje “Dvorovi” srpski član i predsjedavajući Predsjedništva BiH Milorad Dodik.\nZnačajna nam je podrška najviših zvaničnika Srpske u svim inicijativama koje smo ranije pokrenuli i koje menadžment zastupa u posljednje tri godine, a to je da vlasnička struktura mora da se promijeni ističe direktor Banje.\nNa nama je da zajedničkim snagama i uz saradnju svih nadležnih, od gradonačelnika do Skupštine Grada ovu aktivnost dovedemo do kraja, kako bi se uz slogu i dogovor Banji “Dvorovi” vratio stari sjaj, poručuje Zekić.\nTags: banja dvorovi, bijeljina, dvorovi, milorad dodik, milorad zekic


CenTriR je zajedno sa partnerskom organizacijom ASB tokom novembra i decembra 2018. godine održao javne prezentacije u 10 lokalnih samouprava u kojima se sprovodi projekat ’’Podrška održivom povratku interno raseljenih lica na Kosovo*’’. Javnim prezentacijama održanim u Kruševcu, Kragujevcu, Čačku, Kraljevu, Vranju, Trsteniku, Vrnjačkoj Banji, Bujanovcu, Aranđelovcu i Raškoj prisustvovalo je oko 170 interno raseljenih lica koji su upoznati sa projektom i različitim modelima podrške, koji će im biti dostupni u naredne dve godine kroz naš projekat.\nImajući u vidu da je CenTriR uključen u sprovođenje projektne komponente koja se odnosi na ekonomsko osnaživanje interno raseljenih lica zainteresovanih za povratak na Kosovo*, na prezentacijama smo predstavili aktivnosti usmerene na povećanje zapošljivosti mladih IRL u sektoru informaciono-komunikacionih tehnologija, samozapošljavanje i preduzetništvo. Posebno interesovanje je iskazano za program obuka za programiranje, namenjen mladim IRL, koji pored obuka obuhvata i radnu praksu u IT kompanijama, obuku za omladinsko preduzetništvo u IT industriji i male donacije za započinjanje sopstvenog posla.\nTakođe, predstavljen je i program podrške namenjen opštoj populaciji interno raseljenih lica osmišljen sa ciljem podrške razvoju i realizaciji poslovnih ideja povratnika. Ovaj program obuhvata: regionalne start-up treninge, izradu biznis planova za najbolje biznis ideje povratnika, male grantove u vidu nabavke opreme za početak poslovanja, mentorsku podršku u početnim mesecima uspostavljanja biznisa i podršku u pripremi aplikacija za različite donatorske programe koji dodeljuju sredstva za preduzetništvo. Članovi projektnog tima su kroz direktnu komunikaciju sa potencijalnim projektnim korisnicima pokušali da razreše njihove dileme u vezi sa predstavljenim paketima podrške i da ih motivišu da se za njih i prijave.\nPrezentacije su održane na projektu koji finansira Evropska unija, a u okviru šireg programa „EU podrška održivim rešenjima za interno raseljena lica i povratnike“. Tokom januara se očekuje raspisivanje prvog javnog poziva za učešće u programu obuka za rad u IT sektoru, koji će biti namenjen mladim IRL starosti do 30 godina.


Meso iz Srbije još pod embargom Rusije, u najavi zabrane za voce\nizvor: agencije foto: 24.08.2019.\nProizvodi četiri proizvođača mesa i mesnih prerađevina iz Srbije i dalje su pod embargom za tržište Rusije uprkos tome što je većina njih, kako same kompanije ističu, u vrlo kratkom roku korigovala sve zamerke koje su bile istaknute u izveštaju ruske Federalne službe za veterinarski i fitosanitarni nadzor (Roseljhoznadzor).\nNa osnovu svoje inspekcijske kontrole sprovedene u Srbiji između 15. i 19. aprila, Federalna služba za veterinarski i fitosanitarni nadzor Rusije uvela je 4. juna privremenu zabranu na uvoz proizvoda četiri srpske kompanije – "Zlatiborac", "Matijević", "Big Bul" i "Karneks" zbog, kako je tada navedeno, uočenih, "ozbiljnih nepravilnosti".\nO prirodi tih nepravilnosti Radio Slobodna Evropa (RSE) je već detaljno pisao nakon uvida u izveštaj ruske inspekcije.\nKompanije: Sve je usklađeno sa normativima Evroazijske unije\nOdgovarajući na pitanje ima li nagoveštaja kada će privremena zabrana biti ukinuta, kompanija "Zlatiborac" u dopisu za RSE navodi da je Upravi za veterinu još "sredinom juna dostavila izveštaj o izvršenim korekcijama svih stvari koje je u proizvodnim objektima u Mačkatu ruska Federalna služba naznačila kao neusaglašene sa normativima Evroazijske ekonomske unije (EAEU)".\n"Do ovog trenutka nemamo nikakvih informacija o sprovođenju postupaka i o eventualnom preispitivanju odluke od Federalne službe za veterinarski i fitosanitarni nadzor, niti kada bi zabrana mogla biti ukinuta", kažu u kompaniji Zlatiborac.\nSličan odgovor RSE je dobio i od Karneksa (Carnex) - zamerke su korigovane u najkraćem roku, usklađene sa EAEU i do sada nemaju nikakvih informacija o revidiranju odluke.\nKompanija Big Bul (Big Bull) umesto odgovora, uputila je na Upravu za veterinu kao nadležnu da govori. Međutim, iz Uprave za veterinu RSE, do trenutka objavljivanja teksta, nije stiglo nikakvo objašnjenje ni zbog čega je embargo za kompanije i dalje na snazi niti kada bi mogao biti ukinut.\nU međuvremenu, novi problemi – sa voćem\nI dok je rešavanje problema sa izvozom mesa zamrzuto u iščekivanju odgovora iz Rusije, u međuvremenu se pojavio novi koji se tiče srpskog izvoza voća u tu državu.\nNaime na sajtu Federalne službe za veterinarski i fitosanitarni nadzor 15. avgusta objavljeno je saopštenje u kojem ruska služba "izražava zabrinutost" jer je u 12 pošiljaka breskvi, nektarina i šljiva, tokom jula, iz Srbije u Rusiju, utvrdila prisustvo monilinie ("Monilinia brown tot", gljivica koja napada koštunjavo voće).\nU saopštenju iz Roseljhoznadzora navode da su o svemu telefonom, 15. avgusta, razgovarali sa direktorom Uprave za zaštitu bilja pri Ministarstvu poljoprivrede, Nebojšom Milosavljevićem, citirajući i detalje iz tog razgovora:\n"Nebojša Milosavljević rekao je da deli zabrinutost koju je pokazao Roseljhoznadzor i obavezao se da će sprovesti istragu o navedenim slučajevima izvoza zaraženih proizvoda u Rusiju. On je dodao i da Srbija trenutno implementira program kako bi se dodatno osigurala bezbednost proizvoda koji se izvoze u Rusiju. U okviru tog programa testirano je 2000 uzoraka koštunjavog voća zbog čega su četiri dobavljača i 200 proizvođača skinuta sa liste autorizovanih izvoznika u Rusiju", navodi se u saopštenju ruske Federalne službe za veterinarski i fitosanitarni nadzor.\nUpozorenje pred zabranu\nU istoj objavi za javnost Roseljshoznadzor zahteva od Srbije da sprovede kontrolu nad biljnim proizvodima koje izvozi u Rusiju i da rezultate tih analiza i detaljne informacije zvanično pošalje ruskoj službi. Ovo saopštenje završava se upozorenjem da „Rusija zadržava pravo uvođenja privremene zabrane koštunjavog voća iz Srbije, ukoliko u Rusiju i dalje bude stizali zaraženi plodovi.\nOvo nije prvi put da Rusija osporava kvalitet srpskog voća, na šta podseća i sam Roseljhoznadzor. U avgustu 2018. godine suspendovan je uvoz svih vrsta koštunjavog voća iz Srbije zbog više slučajeva indikovane zaraze. Restrikcija je, podseća ruska služba, ukinuta 27. maja ove godine uz prethodne garancije Srbije da će samo zdravo voće biti u izvoznim kontingentima.\nDirektor Uprave za zaštitu bilja, Nebojša Milosavljević, umesto odgovora na pitanja RSE o ovom problemu, uputio je na Ministarstvo poljoprivrede kao nadležno za odgovore.\nPolitičko rešavanje problema: I o voću i o mesu posle susreta ministara Srbije i Rusije\nU Ministarstvu poljoprivrede kažu da za sada nemaju konkretan odgovor kada će problemi sa izvozom voća i mesa biti rešeni. Više informacija biće, kažu, posle susreta ministara poljoprivrede Srbije i Rusije, Branislava Nedimovića i Dmitrija Patruševa koji je planiran za 28. avgust tokom posete srpskog ministra Rusiji.\nU Ministarstvu su potvrdili i da je o temama predstojeće posete bilo reči i prilikom nedavnog susreta Branislava Nedimovića sa novim ambasadorom Rusije u Srbiji, Aleksandrom Bocan Harčenkom, održanim 12. avgusta.\nBranislav Nedimović, ministar poljoprivrede Srbije razgovaraće o ovom problemu sa svojim ruskim kolegom, Dmitrijem Patruševim u Moskvi krajem avgusta, kažu u ministarstvu\nSve je do normativa Evroazijske ekonomske unije\nU svakom do sada spornom slučaju izvoza hrane iz Srbiju u Rusiju osnovno objašnjenje bilo je da srpska roba nije loša, nekvalitetna ili opasna, kako za domaće tako ni za inostrano tržište. Resorno Ministarstvo poljoprivrede i inspekcijske službe za kontrolu u Srbiji objašnjavale su da se radi samo o oštrim kriterijumima koje postavlja Evroazijska ekonomska unija.\nMinistar Nedimović je u jeku zabrane izvoza mesa za četiri srpske kompanije, početkom juna, rekao da je reč o administrativno-tehničkim uslovima koji će biti rešeni do posete njegovog ruskog kolege Patruševa, koja je tada bila planirana za početak jula.\nInače, Srbija će 25. oktobra potpisati Sporazum o slobodnoj trgovini sa EAEU, koju predvodi Rusija. Ovo je početkom nedelje na svom tviter nalogu najavio ruski ambasador Bocan-Harčenko.\nPotpisivanje Sporazuma najavljivano je više puta do sada i, kada ga Srbija bude potpisala, steći će tek nešto povoljnije uslove za slobodnu trgovinu od onih koje ima sada na osnovu tri postojeća sporazuma o slobodnoj trgovini sa Ruskom Federacijom, Kazahstanom i Belorusijom.


MK Group ulazi u strateško partnerstvo sa Agranom -vodećim proizvođačem šećera u Evropi | MK Group\nNemci i Austrijanci pojačavaju Sunoko\n29.06.2016. – Kompanija MK Group je danas potpisala predugovor o strateškom partnerstvu sa Agranom AG iz Austrije. Kompanija Agrana je regionalni lider u proizvodnji šećera, a deo je najvećeg proizvodjača šećera u Evropi, nemačkog Suedzuckera AG.\nNaredne 2017. godine će u Evropskoj Uniji biti sprovedene radikalne mere reforme u industriji šećera – ukidanje kvota. Ovo će voditi do značajnih promena i samo najproduktivniji evropski proizvodjači će imati perspektivu. Zbog toga kompanija Sunoko, članica MK Group, vidi svoju budućnost sa najvećim proizvođačem u Evropi.\nOd ovog partnerstva će imati koristi proizvođači šećerne repe u Srbiji, jer će biti doneto najnovije znanje koje će omogućiti podizanje prinosa naših proizvođača, kao i omogućiti održivost i izvesnu budućnost srpskim proizvođačima šečerne repe. Sem toga, Sunoko će u srpskim fabrikama šećera povećati proizvodnju i izvoz.\nSUNOKO je vodeći proizvodjač šećera u jugoistočnoj Evropi sa šećeranama u Vrbasu, Pećincima i Kovačici. Godišnja proizvodnja je oko 300.000 tona.\nO kompaniji Agrana\nU segmentu poslovanja sa šećerom, pored Austrije, AGRANA posluje u Bosni I Hercegovini, Rumuniji, Slovačkoj, Češkoj i Mađarskoj. U toku poslednje kampanje za šećernu repu 2015/2016, ukupno oko 5.4 miliona tona repe je prerađeno u oko 800,000 tona šećera.


Gulen negira umešanost u ubistvo ambasadora | Tacno.net\nGulen negira umešanost u ubistvo ambasadora\nAutor 👤tačno.net 22.12.2016. u 10:32\nKijev traži razgovor s Moskvom o EU\nTurski klerik i disident Fetulah Gulen, koga su turske vlasti dovele u vezu sa ubistvom ruskog ambasadora u Ankari Andreja Karlova, osudio je danas ubistvo ambasadora i odbacio optužbe da pokret koji predvodi stoji iza tog atentata.\nU obraćanju putem video-snimka koji je dostavljen agenciji AP, propovednik Gulen je optužio turske vlasti da lažno optužuju i kleveću njegov pokret i sugerisao da bi upravo Ankara mogla da stvori uslove za druga ubistva i za to optuži njegove pristalice.\nGulen, koji živi u egzilu u SAD, ocenio je da je za turske vlasti “nemoguće da ubede svet u takve optužbe”.\nRuskog ambasadora Andreja Karlova ubio je hicima iz vatrenog oružja početkom ove sedmice na jednoj izložbi u Ankari Mevlut Mert Altintaš, policajac koji nije bio na dužnosti. Turski predsednik Redžep Tajip Erdogan izjavio je da je Altintaš imao veze sa pokretom Fetulaha Gulena.\nTagovi: Fetulah Gulenruski ambasador turska


Android malware pravi audio snimke koristeći mikrofon sa uparenih Windows računara — Online Tržište\nObjavio(la) admin u kategoriji Android, Software na dan 5. Februara 2013. / ostavite komentar\nDve nedavno otkrivene Android aplikacije koje se nalaze na Google Play dizajnirane su da špijuniraju svoje korisnike, tvrde stručnjaci bezbednosne kompanije Kaspersky. Android aplikacije, SuperClean i DroidCleaner, izgledaju kao bezazlene Android aplikacije za čišćenje, međutim, i jedna i druga aplikacija kopiraju fotografije, kontakte i druge informacije korisnika na svoje udaljene servere.\nStručnjaci kompanije Kaspersky navode da autori ovih malware takođe prave i audio snimke koristeći mikrofon sa Windows računara uparenih sa zaraženim Android uređajima. Šta autori malware-a žele postići sa ovim audio snimcima ostaje nepoznato, ali njihov trud svakako je uznemirujući.\nDa bi snimili audio krađom mikrofona sa Windows računara, autori aplikacije morali su prvo da osmisle način kako da inficiraju Windows računar sa Android-a. Developeri su odlučili da iskoriste Windows Autorun funkciju dizajnirajući svoje aplikacije da “tiho” poseju zlonamernu Windows izvršnu i Autorun konfiguracionu datoteku na sve SD kartice koje se ubace u zaraženi Android uređaj. Kada se Android uređaj poveže sa Windows računarom koji ima omogućenu AutoRun funkciju, Vindovs će automatski pokrenuti zlonamerni kod, omogućavajući virusu nesmetan pristup računaru korisnika.\nOvo je prvi put da smo videli ovakav opsežan skup funkcija u sklopu jedne mobilne aplikacije,\nnavodi se u saopštenju kompanije Kaspersky.\nVažno je reći da je Google uklonio ove aplikacije sa Google Play Store.\nVeć dugo vremena AutoRun funkcija predstavlja veliki bezbednosi problem za Windows računare pa je Microsoft u potpunosti onemogućio AutoRun na računarima koji rade pod operativnim sistemima Windows XP, Vista i Windows 7 preko bezbednosne popravke dostupne kroz Windows Update. Međutim, još uvek postoji veliki broj onih kojima je automatsko ažuriranje Windows-a isključeno tako da su oni u potpunosti otvoreni za napade ove vrste.\nNeke od mogućnosti ovih Android malware-a su:\nPrikupljanje informacija o uređaju\nOtvaranje proizvoljnih veza u pretraživaču\nOtpremanje kompletnog sadržaja sa SD kartice\nOtpremanje proizvoljnih datoteka na udaljene servere\nOtpremanje svih SMS poruka\nBrisanje svih SMS poruka\nOtpremanje svih kontakata, slika, koordinata sa uređaja na servere\nTagovi: Android, malware, Software, virus, zlonamerni softver


Produženje garancije - Pametan stan\tProduženje garancije - Pametan stan\n“PRODUŽITE RADNI VEK SVOG SISTEMA”\nKroz godišnje održavanje sistema “osvežavamo” aplikacije centralnih uređaja i komponenti, dodajući nove funkcije i omogućavajući da sistem nastavi da radi bez prekida i otkaza.\n– redovan periodični godišnji pregled sistema i svih elemenata\n– proveru verzija aplikacije na elementima i njihovu nadogradnju po potrebi\n– proveru funkcionalnosti elemenata i veza među elementima\n– predlog zamene uređaja ukoliko je potrebno\n– izradu sigurnosne kopije sistema i izveštaja o statusu elemenata i sistema\n– PRODUŽETAK GARANTNOG PERIODA (najviše do 7 godina)\nKo može da koristi uslugu održavanja sistema ?\nUslugu održavanja mogu da koriste svi vlasici ABB free@home sistema u Srbiji. Ukoliko sistem pametnog stana nismo instalirali mi ili neko od naših instalatera, plaća se naknada za preuzimanje sistema i dokumentacije u fiksnom iznosu od 100 eura u dinarskoj protivvrednosti.\nCena godišnjeg održavanja zavisi od veličine Vašeg sistema. Za sisteme sa manje od 30 elemenata cena godišnjeg održavanja je 100 eura, a za sisteme sa više od 30 elemenata 150 eura. Održavanje se plaća u dinarima po srednjem kursu NBS na dan izdavanja računa.\nVaše ime Vaša email adresa Kontakt telefon Vaša adresa , sprat , stan


Međunarodni monetarni fond (MMF) možda će morati dodatno da umanji prognoze ekonomskog rasta ove godine, ali ne očekuje globalnu recesiju, rekla je generalna direktorka MMF-a Kristalina Georgijeva u Davosu gde je u toku Svetski ekonomski forum (WEF), koji se posle dve godine pauze održava uživo.\n„Pooštravanje finansijskih uslova, apresijacija dolara, kao i usporavanje ekonomskog rasta u Kini, sve to dovodi do toga da dalje snižavanje rejtinga nije isključeno, ali mi ne očekujemo globalnu recesiju“, rekla je Georgijeva za Bloomberg.\nU obraćanju na početku WEF-a u Davosu u ponedeljak, direktorka MMF-a ocenila je da ruska vojna invazija na Ukrajinu „razara živote, usporava rast i podstiče inflaciju“. Ona je pozvala zemlje sveta da se „ne predaju silama geo-ekonomske fragmentacije koja će naš svet učiniti siromašnijim i opasnijim“.\nGlobalna ekonomija suočava se sa možda „najvećim testom od Drugog svetskog rata“, navela je Georgijeva. Njeno upozorenje stiglo je uporedo sa paketom od milijardu dolara koje je Ukrajina namenila za rekonstrukciju zemlje, a sredstva su opredeljana iz konfiskovane sankcionisane ruske imovine. Ukrajina od Zapada očekuje „Maršalov plan“ za obnovu zemlje i finansiranje iz ruskih zamrznutih sredstava, piše bloomberg.com.\nUprkos dramatičnom upozorenju MMF-a o izazovima bez presedana, vrednosti berzanskih indeksa u Evropi beleže rast. Britanski FTSE 100 ojačao je za 0,9 procenata, francuski CAC 40 porastao je za 0,7 odsto, dok je nemački DAX dodao 1,3 odsto vrednosti u ponedeljak po otvaranju berzi.


Kompanija - Europ Assistance ogranak u Beogradu\nSa vama smo u svakoj situaciji.\nNaša profesija je asistencija\nNaš posao je da pružimo usluge asistencije širom sveta tako što rešavamo kompleksne probleme 24 časa dnevno, 365 dana u godini. Tokom 40 godina iskustva, Grupa je razvila stabilne fondove i naš cilj je da povećamo efikasnost naših procesa i pružimo ih putem 5500 zaposlenih širom sveta.\nDva originalna vida poslovanja\nEA je postavio originalan koncept u putnoj i tehničkoj asistenciji. Naša sposobnost da odmah pružimo asistenciju u hitnim slučajevima je naše usluge učinio traženim među privatnim klijentima, vladama i kompanijama. EA unapređuje svoju poziciju razvojem inovativnih usluga koje odgovaraju zahtevima sveta koji se menja.\nNovi pristup asistenciji\nEA pruža kontinuirano razvija način prijema zahteva u saglasnosti sa zahtevima klijenata. Grupa je izradila novi koncept asistencije: dnevna briga. Ovo znači da je EA otvorio svoje poslovanje prema domovima klijenata i medicinskoj asistenciji. Ip putem smo stekli mnogo iskustva u oblastima kao što su pravni poslovi, IT, održavanje, u cilju proširenja poslovanja sa ova dva nova prozvoda.


Ducati Panigale V4 R debitovao sa 217 KS - Moto Berza\nDucati Panigale V4 R debitovao sa 217 KS\nJedna od važnih premijera na ovogodišnjem EICMA sajmu je svakako nova italijanska homologovana trkačka mašina – Ducati Panigale V4 R.\nOva verzija snažnog uličnog motocikla donosi agregat zapremine 998 kubika i maksimalno koristi pravila homologacije za WSBK šampionat.\nKao takav, Ducati Panigale V4 R će bez ikakve sumnje cenovno biti blizu granice od 40.000 evra, a za taj novac dobiće se poslednja reč Ducati superbajk tehnologije. To uključuje i krilca, po prvi put upotrebljena na jednoj, za ulicu legalnoj mašini, a koja su razvijena iz kompanijinog MotoGP programa.\nŠto se speficikacija tiče, italijanska mašina ima 217 KS i 112 Nm maksimalnog obrtnog momenta, a sve to je upakovano u paket težak 193 kilograma.\n2 kilograma lakši od Panigale V4 S varijante, „R“ model i te kako koristi činjenicu da ima lakše unutrašnje komponente agregata, što za posledicu ima povećanje snage, kao i viši broj obrtaja. Desmosedici Stradale R agregat maksikalnu snagu dobija na 15.520 o/min, što je 2.250 o/min više nego na varijanti zapremine 1.103 kubika.\nAko dodate Ducati Performance Akrapovič izduv, maksimalna snaga se penje na 231 KS na 15.500 o/min, što V4 R čini najsnažnijim Ducati motociklom ikada napravljenim.\nKrilca ja V4 R nisu legalna u „premijernoj klasi“, ali su zasnovana na iskustvima iz MotoGP-a. Radi boljeg protoka vazduha oko hladnjaka, na oklopu motocikla se mogu primetiti otvori koji podsećaju na škrge.\nPomenućemo podesivu zadnju viljušku, kao i Ohlins ogibljenje koje je lakše u poređenju sa elektronskim istog proizvođača.\nTo znači da nema elektronskog ogibljenja na V4 R, ali u paketu se nalaze ABS, kontrola proklizavanja sa IMU, kontrola paljenje i još mnogo toga.


Akademija Oxford Blog - Page 23 of 27 - Zvanična blog prezentacija Akademije Oxford\n28. aprila 2017. 28. aprila 2017. Ostavite komentar\nKada ovo pročitate bićete vredni kao Japanci. Iako žive na drugom kraju sveta Japanci su i na našim prostorima paradigma za rad, disciplinu i vrednoću. Po svojoj posvećenosti radu, definitivno se razlikuju od svih drugih nacija. O tome govori i statistika. U toku jedne kalendarske godine prosečan Japanac na poslu provede 2450 sati i u […]\n29. marta 2017. 29. marta 2017. Ostavite komentar\nUTICAJ NA PONAŠANJE Ljudi koji govore više jezika, izvor su fascinacija već godinama. Različita istraživanja otkrivaju da su su, pre svega, tolerantniji i otvoreniji od ljudi koji govore samo jedan jezik. Ispitivanja su pokazala da se ljudi osećaju kao druga osoba kada progovore na nekom drugom jeziku. Jedan čovek je izjavio da njegova ličnost postaje […]\nNovije teme 1 … 22 23 24 … 27 Starije teme\nAkademija Oxford 68


Federacija Fudbala se podrava sa 490 hiljada evra, Bodibuildinga sa 40 hiljada evra - Vesti - Ministria e Kulturës, Rinisë dhe Sportit\nFederacija Fudbala se podrava sa 490 hiljada evra, Bodibuildinga sa 40 hiljada evra\nMinistarstvo Kulture, Omladine i Sporta, potpisalo je danas memorandume sporazuma sa Federacijom Fudbala Kosova (FFK) i sa Federacijom Bodibuildinga i Fitnesa Kosova (FBFK), kojima se ministartsvo obavezuje da podri sa 490 hiljada evra, odnosno sa 40 hiljada evra.\nFinansijska podrka od strane MKOS-a za federacije, vri se sa ciljem realizovanja ciljeva i planova za 2017 godinu, koja se dodeljuju odvojeno, na tromesečnim osnovama, za projekte koje federacije planiraju da razvijaju.\nMinistar Kujtim Shala je rekao da, preko ovog podravanja, federacije o kojima je reč, imaju mogućnost da realizuju svoje programe i aktivnosti kao i, sluiće u funkciji uzdizanja kapaciteta federacijama.\nMinistar je izrazio da se angaujemo kao institucija, kako bismo podrali sport u zemlji, investuranjem na poboljanju uslova za sportiste, vreći standardizovanje fizičke i zakonske infrastrukture, sa ciljem povećanja učestvovanja i kvaliteta.\nDok je predsednik FFK-a, Fadil Vokrri zahvalio ministru Shali na podrci, ističući da je ovo podravanje od MKOS-a, pomoć za federaciju, kako bi ona postigla objektive za ovu godinu a to je preko potrebno za najpopularizovani sport u zemlji.\nEsat Lata, predsednik FBFK-a, istakao je da finansijska podrka koju je MKOS dodelio federaciji, omogućuje delatnost u realizovanju aktivnosti na sportskim takmičenjima bodibuildinga i fitnesa, stvarajući kontinuitet angaovanja u ovom sportu, bilo u menadmentu federacije, tako i kod sportista.


Prinos kukuruza - sedam tona po hektaru, ratari će odmah prodati rod? - Ratarstvo | Agroklub.rs\nZa razliku od prethodnih godina kada je u očekivanju bolje cene većina ratara ostavljala kukuruz na čuvanje, ove jeseni po svemu sudeći, zbog one dobre, odmah će ga plasirati na tržište.\nPetnaest dana pre uobičajenog roka, a zbog dugotrajne suše, u Vojvodini je počela žetva kukuruza kojim je proletos u Srbiji zasejano nešto više od milion hektara. Iako vremenske prilike tokom vegetacije nisu pogodovale razvoju ove kulture, ratari su zadovoljni prvim prinosima, prenosi RTS.\nPoljoprivredni proizvođač iz Lukićeva pored Zrenjanina Slobodan Živović, među prvim je Banaćanima koji je počeo žetvu kukuruza. Setvu je obavio u optimalnom roku i primenio je kompletnu agrotehniku, pa je zadovoljan prvim prinosima.\n"Imam ove godine posejanih 230 hektara, prosek neki koji očekujem bi trebao da bude sedam tona po hektaru. Znači, ima lošijih i boljih njiva, zavisno od dela atara gde je koliko kiše palo", navodi Živović za Javni servis.\nKukuruz 25,5 dinara za kilogram\nKako se navodi u Biltenu Sistema tržišnih informacija poljoprivrede Srbije (STIPS) rast prodajne cene pšenice i kukuruza, okrunjenog, prirodno sušenog upakovanih u džakove od 50 kilograma u odnosu na prethodni period zabeležen je na gazdinstvima u okolini Pančeva. Dominantna cena kukuruza iznosila je 25,5 din/kg, a pšenice 25 din/kg. Na pijaci u Kraljevu zabeležena je prodaja pšenice i stočnog ječma po ceni od 28 din/kg i kukuruza, okrunjenog prirodno sušenog po ceni od 32 din/kg.\nPrinos kukuruza Cena kukuruza Slobodan Živović Žetva


Posle opomene iz EU zbog Trepče, optužio ih da serviraju laži — Српска Реч\nPosle opomene iz EU zbog Trepče, optužio ih da serviraju laži\nOn je na Fejsbuku napisao da je takav stav “neprihvatljiv” jer “krši suverenitet države Kosovo”. Haradinaj je naveo da “Trepča” nije otvoreno pitanje u odnosima Beograda i Prištine i da građani i institucije Kosova nikada neće dozvoliti pravljenje “lažnih tema” čiji je cilj, po njegovom mišljenju, podela Kosova.\nOn je takođe danas, posle sednice vlade, ponovio i da će takse na robu iz Srbije ostati sve dok Srbija ne prizna Kosovo i naveo da je uslovljavanje dijaloga neprihvatljivo. Haradinaj je, rekao da oko taksi ne postoji nikakva dilema, prenosi “Zeri”.\n– Uvođenje taksi je odluka Kosova, izneli smo argumente. Uslovljavanje dijaloga je neprihvatljivo. Ako bismo pravili listu uslova onda bismo tražili od Srbije izvinjenje za zločine na Kosovu… Takse ostaju do priznanja i kad je to u pitanju više nema dileme – rekao je Haradinaj, pa ponovio da se protivi bilo kakvoj ideji da konačan sporazum sa Srbijom podrazumeva podelu Kosova.\nPortparolka Evropske komisije ranije danas je poručila da pitanje statusa “Trepče” treba da bude rešeno kroz pravno obavezujući sporazum o sveobuhvatnoj normalizaciji odnosa Beograda i Prištine i naglašava “da sva otvorena pitanja između dve strane treba da se reše kroz finalizaciju dijaloga”.\n– EU kao posrednik u dijalogu ima za cilj da se kroz pravno obavezujući sporazum o sveobuhvatnoj normalizaciji odnosa Beograda i Prištine reše sva otvorena pitanja između dve strane jednom i zauvek – odgovorila je Kocijančić na Tanjugovo pitanje o posledicama usvajanje statuta “Trepče” u parlamentu Prištini, na sudbinu dijaloga.\nKocijančić ponavlja da EU očekuje ukadanje prištinskih taksi i što brži nastavak dijaloga Beograda i Prištine.\nTakođe, Sjedinjene Američke Države ponovo su pozvale Prištinu da suspenduje dodatne takse na robu iz Srbije, kako bi se otvorio put za pregovore o normalizaciji odnosa sa Beogradom. To je za albanski servis “Glasa Amerike” rekao visoki neimenovani zvaničnik američke administracije: “SAD stalno pokreću pitanje taksi i potrebe da one budu suspendovane. Kosovski lideri su svesni ozbiljnosti našeg stava i izazova koje predstavljaju takse za snažne bilateralne odnose SAD i Kosova”. Kako je istakao, “Kosovo i Srbija moraju da preduzmu teške, ali neophodne korake i odluke i da daju prioritet pregovorima i normalizaciji odnosa”.\nPredsednik Srbije Aleksandar Vučić je naglasio da dijalog sa Prištinom može biti nastavljen samo kada se ukinu prištinske takse na robu iz centralne Srbije, ali i kada prestanu provokacije kakav je i zakon o statutu Trepče.\nParlament u Prištini je u subotu usvojio stutut “Trepče” koji predviđa registraciju nove kompanije u skladu sa zakonom iz 2016. godine, a kojim 80 odsto akcija kombinata pripada Prištini, a 20 odsto radnicima.\nPriština je istovremeno još pre dve godine odbacili mogućnost da se u okviru dijaloga u Briselu razgovara o pitanju “Trepču”, koju su oni proglasili “kosovskom imovinom” tvrdeći da je to “gotova stvar”.\n“Statut ‘Trepče’ pravno ništavan sa aspekta međunarodnog prava”\nRepublika Srbija nikako ne sme da odustane od borbe za Trepču, koja je sa stanovišta međunarodnog prava imovina Republike Srbije, kaže profesor međunarodnog prava Bojan Milisavljević i podseća da Kosovo nije priznati subjekt međunarodnog prava – jer nije članica Ujedinjenih nacija niti Specijalizovanih agenicija UN.\nU izjavi za Tanjug Milisavljević ističe da se, sa pravnog aspekta, Statut rudarskog kombinata “Trepča” koji je usvojen u parlamentu Prištine, mora smatrati ništavim i nepostojećim, jer je suprotan svim međunarodnim standardima kojima se garantuje pravo na imovinu, počev od Pakta o ekonomskim socijalnim i kulturnim pravima, do Protokola 1 uz Konvenciju o pravima čoveka pri Savetu Evrope.\n– Sa političke strane ta odluka je jednostrana i jako štetna – dodao je Milisavljević.\nPrema njegovim rečima, na ovaj način se negiraju prava Republike Srbije u potpunosti i zanemaruje dugotrajno ulaganje u ovaj rudarski konglomerat. Kada je reč o pravnim merama zaštite imovine Srbije, Milisavljević kaže da građani KiM i Srbije mogu da se obrate Evropskom sudu za ljudska prava i traže priznavanje zagarantovanih prava. S druge strane džava Srbija mora da se obrati Savetu bezbednosti UN i da traži suspendovanje takve odluke, kao i organima Evorpske unije koji bi morali da stanu u odbranu evropskih vrednosti koje i sami poštuju, a to u zaštita ljudskih prava, vladavine prava i prava na imovinu.\n– Ne sme se dozvoliti nasilno oduzimanje imovine bez ikakve nadoknade i valjane pravne procedure – poručuje Milisavljević i dodaje: “Zaštita pred međunarodnim sudovima nije moguća, jer Srbija ne priznaje takozvano Kosovo, što je preduslov za obraćanje nekom međunarodnom sudu. Jedini pravni put je obraćanje građana Evropskom sudu za ljudska prava”.\nOn istovremeno zaključuje da je usvajanje statuta o “Trepči” nastavak svojevrsnog ekonomskog genocida nad srpskim narodom na Severu Kosova i Metohije i da taj akt civilizovan dijalog i trajno rešenja otvorenih pitanja između Beograda i Prištine, čini sve daljim.\nHaradinaj kosovo Kosovo i Metohija\nNesreća na Dedinju: Vozači i svedoci tvrde da je ulica bila ZALEĐENA, u “Vodovodu” sve DEMANTUJU\nМас разговарао са Куртијем и пренео му подршку Немачке\nЦрна Гора добија дигиталну валуту стејблкоин перпер\nРепублика Српска и Србија о важним питањима из области економије\nСамо на Балкану: Улетео у кафану и испалио рафал из митраљеза


galeb, аутор са Taekwondo klub Galeb\nPočetnaAuthor page: galeb\nvesti 15/10/2017 by galeb\nGalebani sjajni na G1 turniru Poslednjeg takmičarskog dana na turniru 16. Galeb Belgrade Trophy – Serbia Open, koji se održao 14. I 15. oktobra u Hali Pionir, prema programu bile su seniorske i određene juniorske kategorije. Srpski tim je bio veoma zadovoljavajući u obe uzrasne kategorije, budući da je pred juniorima Evropsko prvenstvo na Kipru početkom novembra, kao i Gran…\nAll cadets will use non-electronic head gear with plexiglass at Galeb Belgrade Trophy – Serbia Open\nvesti 12/10/2017 by galeb\nIMPORTANT INFO!!!! IMPORTANT INFO!!!! Galeb Belgrade Trophy – Serbia Open All cadets will use non-electronic head gear with plexiglass. Organizing Committee will provide all headgear (both electronic and non-electronic) together with body protectors.\nvesti 10/10/2017 by galeb\nUspešno položilo preko 40 polagača U ponedeljak popodne je održano polaganje za majstorska zvanja tekvondoa prvi, drugi i treći DAN. Učestvovalo je preko 40 polagača iz Srbije. Predsednik komisije je Park So Nam,nekadašnji potpredsednik WTF a sadašnji predsednik Nemačke TKD Federacije,koji već 30 godina dolazi u Srbiju kako bi ispitao polagače za majstorska zvanja. Park So Nam je iz Južne…\nvesti 09/10/2017 by galeb\nU srpskom finalu, Bokanova porazena za dlaku Andrea Bokan (-41kg) osvojila je srebrnu medalju na Evropskom prvenstvu za kadete koje se održalo prethodnog vikenda u Mađarskoj. Posle četiri pobede, Andrea je za dlaku pri rezultatu 7:6 izgubila od drugarice iz reprezentacije Jovane Vasiljević! Stefan Stojanović (-49kg) je na zalost izgubio na startu, ali je pokazao odličan stav i dokazao da…\nvesti 06/10/2017 by galeb\nPun tim na EP za kadete Od 5. do 8. oktobra u Mađarskoj (Budimpešta), održava se Evropski šampionat u tekvondou za kadete. Nacionalni tim Srbije čini pun tim kadeta I kadetkinja, kao I četvorica trenera kao deo stručnog štaba. Buduće nade srpskog sporta vredno su se spremali nekoliko meseci unazad, ne samo u matičnim klubovima već I na pripremama u…\nvesti 02/10/2017 by galeb\nBrojni Galebani su prvi put izašli na turnir Više od četrdeset takmičara TK Galenb učestvovalo je na Otvorenom kupu Srbije koji se održao proteklog vikenda u Hali Sportova na Novom Beogradu. Mnogi od njih, najvise u konkurenciji pionira, su se prvi put okušali u disciplini borbe. U sveukupnoj konkurenciji, Galeb je osvojio prvo mesto, dok je najbolji bio u konkurenciji…\nvesti 29/09/2017 by galeb\nPosle Svetskog prvenstva u Koreji, Milica sjajna u Maroku Milica Mandić (+67kg) osvojila je srebrnu medalju na Grand pri turniru G4 kategorije u Maroku! Olimpijska I svetska šampionka osvojila je bitna 24 poena za olimpijsku listu u trci za OI 2020 Milica je na startu pobedila Nemicu Šnajder, zatim je bila bolja od Britanke Slavin, koja je savladala Anu Bajić…\nvesti 19/09/2017 by galeb\nGrad domaćin biće Beograd! Potvrđeno je iz štaba Evropske tekvondo Unije (WTE) da je Srbija zvanično domaćin Evropskog seniorskog prvenstva 2020. godine, a grad domaćin biće Beograd! Tekvondo asocijacija Srbije preuzeće organizaciju 24. po redu kontinentalnog šampionata, koji okuplja najbolje borce Evrope, pa i sveta. Detaljna dokumentacija koju su predali čelnici TAS-a, na čelu sa Dejanom Burčulom, predsednikom TAS-a, i…\nvesti 13/09/2017 by galeb\nPreko 1000 takmičara u Poljskoj Polish Open, prvi međunarodni turnir u novoj jesenjoj sezoni, održaće se od 16. do 17. septembra u Varšavi. U pitanju je turnir G1 kategorije, i vrlo je bitan za sve selekcije budući da se skupljaju bodovi za ulazak u reprezentaciju. U narednom periodu kadete očekuje Evropsko prvenstvo u Mađarskoj početkom oktobra, kao i kontinentalni šampionat…\nvesti 27/08/2017 by galeb


SNS – više investitora uskoro počinje gradnju pogona - KruševacGrad\nU martu će, kako je najavljeno na konferenicji za novinare kruševačkog odbora Srpske napredne stranke, u Kruševcu više investitora početi gradnju pogona\n– Tada će biti položen kamen temeljac za dugo najavljivanu fabirku „Kromberg i Šubert“, „Kuper tajers“ kreće sa izgradnjom novih postrojenja, a očekuje se 300 novih radnih mesta. Bilding enerdžis i domaći investitori kreću sa izgradnjom postrojenja Bioenergane. Nemački lanac marketa Lidl će početi sa izgradnjom svog prodajnog prostora“ rekla je u obraćanju novinarima članica Saveta za informisanje Gradskog odbora SNS– Jovana Dunjić.\nOna je najavila da će 13. februara u Kruševcu zasedati Odbor Narodne Skupštine za privredu, turizam, regionalni razvoj i energetiku, što će biti prilika da Kruševac još jednom predstavi svoje potencijale.\nSaopštila je da je Kruševac, time što je bio medju prvih deset gradova u Evropi u manifestaciji Nedelja mobilnosti, stekao pravo da konkuriše za sredstva iz IPA fondova, koja će najverovatnije biti upotrebljena za izgradnju biciklističke staze.\nPodsetila je da se 15. februara u Kruševcu održava drugi Sretenjski bal te da se prihod od prodatih karata poklanja Dečijem odeljenju Bolnice. Namera organizatora, Centra za stručno usavršavanje, Narodnog muzeja i Turističke organizacije, je da to postane tradicionalna humanitarna manifestacija.\nKazala je i da će se nastaviti akcija podele zimskih jakni romskoj deci, koju su kruševački naprednjaci zajednički sproveli sa kolegama iz Vranja.\n29. maja 2022., 00:31


Ko i zašto ukida javne rasprave o ključnim propisima – Centar za građansko obrazovanje\nVlada Crne Gore je bez javne rasprave, u tajnom procesu i bez ikakvog uključivanja javnosti, donijela izmjene Zakona o državnoj upravi. Izmjene Zakona utvrđene su na sjednici od 16. novembra 2017. Tekst izmjena nije dostavljen na razmatranje čak ni Savjetu za reformu javne uprave – savjetodavnom tijelu Vlade koje je, da paradoks bude kompletan, upravo formirano radi razmatranja nacrta propisa, strateških, planskih i analitičkih dokumenata u vezi sa reformom javne uprave. Zakon o državnoj upravi jedan je od ključnih zakona u oblasti reforme javne uprave.\nKada je riječ o budžetu, ključni reformski dokument u ovoj oblasti, Program reforme upravljanja javnim finansijama (sastavni dio Strategije reforme javne uprave 2016-2020), ima za cilj veću otvorenost i transparentnost državnog budžeta. Budžetski kalendar koji je definisan Zakonom o budžetu i fiskalnoj odgovornosti ne isključuje mogućnost javne rasprave o prijedlogu godišnjeg budžeta, iako je Ministarstvo finansija do sada nije organizovalo. Umjesto dodatnih koraka unaprijed u ovom pravcu, sada se drugim zakonom želi trajno obezbijediti isključivanje javnosti iz procesa formulacije budžeta. Podsjećamo da su javne rasprave o budžetu lokalnih samouprava izričita zakonska obaveza, a da se ovim prijedlogom javna rasprava o državnom budžetu želi zakonom izričito zabraniti. Tako dolazimo do novog paradoksa, a to je da su građani pozvani da učestvuju na javnim raspravama o budžetu u svojim opštinama, dok im je zabranjeno da učestvuju u raspravi o državnom budžetu. Očigledno je da Vlada državni budžet tretira kao svojinu, koja pripada Vladi a ne građanima.\nDodatno smo iznenađeni ovim rješenjima jer, koliko prošle godine, Ministarstvo unutrašnjih poslova je, prilikom rasprave o Nacrtu Uredbe o postupku i načinu sprovođenja javne rasprave u pripremi zakona prihvatilo prijedlog većeg broja NVO da se briše zabrana javnih rasprava iz ovog podzakonskog akta. Direktorat MUP-a, koji je tada prihvatio ovaj predlog, je isti Direktorat koji je sada uputio Vladi upravo suprotno rješenje i čine ga mahom isti službenici koji sada rade u ministarstvu sa drugim nazivom.\nStoga pitamo MJU: što se dogodilo u međuvremenu te uticalo na promjenu stava o učešću javnosti u kreiranju najvažnijih zakonskih akata?\nKako se i navodi u reagovanju MJU, ova odluka je donešena u konsultaciji sa drugim organima pa pitamo: koji su to organi/ ministarstva predložili ova nazadna rješenja? Da li su eventualno ministri iz ovih resora- ministar finansija i ministar unutrašnjih poslova – tražili ovakva rješenja? Ukoliko jesu, javnosti treba predočiti njihovo obrazloženje takvog zahtjeva kako bi se mogla objektivno sagledati i takva argumentacija.\nPonuđeni odgovor MJU je neubjedljiv i ne pruža mogućnost za dalju argumentovanu raspravu. MJU navodi da se prijedlogom zakona javna rasprava zabranjuje za zakon o budžetu i o oblasti bezbjednosti i odbrane, da bi se „u određenim vanrednim i hitnim situacijama, stvorili uslovi za brzu reakciju po skraćenoj proceduri“. Cijenimo da se radi se o stvaranju trajnih izuzetaka u oblastima o kojima se javnost nikada neće konsultovati, u hitnoj ili redovnoj proceduri.\nIz dosadašnjeg reagovanja reagovanja MJU po ovom pitanju uočavamo da Vlada Duška Markovića ima novu politiku koja se razlikuje od ranije Vlade, a koja je lošija za transparentnost i saradnju sa nevladinim organizacijama i građanima. Izmjene Zakona o državnoj upravi samo su jedan u nizu nazadnih trendova politike ove Vlade prema široj javnosti u proteklih godinu dana.


Uhapšen crnogorski državljanin: U kamionu sa bananama bio i kokain :: Region\nIzvor: Foto: MIA.mk\n20.02.2020. 17:12 ➔ 17:22\nPolicija Sjeverne Makedonije potvrdila je danas da je uhapsila četiri osobe zbog krujumčarenja kokaina iz Južne Amerike, čiji je mali dio u Skoplje stigao u kamionu sa bananama. Među uhapšenima je 31-godišnji crnogorski državljanin.\nUhapšeni su vlasnik skopske firme povrća Bankes kompani, uvoznika i krajnjeg primaoca tovara sa bananama, njegov sin, čovjek koji je istovarivao robu i vozač kamiona, 31-godišnji državljanin Crne Gore, rekao je ministar unutrašnjih poslova Sjeverne Makedonije Naće Čulev na konferenciji za novinare.\nRadi se, kako je istakao, o "međunarodnoj operaciji protv kriminalnih struktura uključenih u trgovinu drogom".\nČulev je naveo da je prilikom pretresa šlepera i magacina pronađeno pakovanje od jednog kilograma kokaina i da je zapljenjeni mobilni telefoni i novac (3.000 eura, 700 dolara i 188.000 denara) i šleper "Iveko" sa 1.098 paketa banana.\nPrema riječima ministra policije, četvorica uhapšenih muškaraca koji su zadržani u policijskoj stanici danas će biti predati Tužilažtvu za organizovani kriminal, sa kojim je zajedno sprovedena akcija od 17. do 19. febraura.


4. jul 2018. Predsednik Odbora za evropske integracije u razgovoru sa ambasadorom Francuske u Srbiji\nPredsednik Odbora Nenad Čanak istakao je da je spoljnopolitički prioritet Srbije članstvo u EU i da većina narodnih poslanika podržava evropske integracije Srbije. Kada je u pitanju podrška građana, Čanak je naveo da prema poslednjem istraživanju, 52 odsto građana Srbije podržava evropske integracije i da je ta podrška uvećana za tri odsto u odnosu na prethodno istraživanje.\nNenad Čanak je izrazio zadovoljstvo zbog nedavnog otvaranja još dva pregovaračka poglavlja, 33 i 13, i istakao da je od početka pregovaranja, 2015. godine, ukupno otvoreno 14 od 35 poglavlja, da su dva privremeno zatvorena, a da su trenutno spremne još tri pregovaračke pozicije. Naglasio je da je potrebno da se ubrza dinamika pregovaranja, kako bi sva pregovaračka poglavlja bila zatvorena do kraja 2023. godine i kako bi Srbija stekla članstvo u EU 2025. godine, kako je Strategijom o proširenju prepoznato kao moguća perspektiva.\nAmbasador Francuske Federik Mondoloni istakao je da Francuska podržava evropske integracije Srbije, te da će sa članstvom država Zapadnog Balkana Unija biti kompletna. Mondoloni je ukazao da pre proširenja, Evropska unija treba da se reformiše, kako bi bila spremna da odgovori na globalne izazove, kao što su ekonomski razvoj, klimatske promene, migracije i terorizam.\nSagovornici su se složili da Srbija i Francuska imaju dobre bilateralne odnose. Očekuje se da će 2019. godine biti obeležena 180. godišnjica od uspostavljanja diplomatskih odnosa dve zemlje.


Marketing menadžer - Bel Medic\nACIBADEM BEL MEDIC Opšta Bolnica, već 26 godina posvećena je lečenju dece i odraslih; prva je privatna bolnica u Srbiji akreditovana prema najvišim evropskim standardima kvaliteta (ISO).\nPruža usluge visokog kvaliteta i brzu medicinsku pomoć celoj porodici, 24 sata dnevno, 365 dana u godini.\nNalazi se na šest lokacija u Beogradu, a među uslugama ima i kućne posete (0 – 24h) i sanitetski prevoz pacijenata kompletno opremljenim ambulantnim vozilima, u zemlji i inostranstvu.\nBel Medic ima oko 500 stalno zaposlenih i preko 500 eminentnih konsultanata.\nImate VI ili VII stepen stručne spreme\nImate 5 godina radnog iskustva na poslovima u oblasti marketinga\nImate odlične veštine usmene i pisane komunikacije\nUčestvujete u kreiranju i sprovođenju marketinških aktivnosti i kampanja\nU saradnji sa eksternim partnerima održavate društvene mreže i sajt Bel Medic-a\nPišete tekstove i vesti za sajt; koordinirate pisanje stručnih tekstova sa lekarima iz različitih oblasti medicine\nKreirate i održavate kontakte sa medijima; organizujete gostovanja lekara na televiziji\nVršite istraživanje i analizu tržišta i konkurencije


Dreamweaver 8 – kreiranje internet prezentacija, autor Saša Prudkov: Računarske Knjige - Web dizajn: SveZaKucu.rs Prodaja, Cena, Beograd, Srbija\nKarakteristike proizvoda: Dreamweaver 8 – kreiranje internet prezentacija, autor Saša Prudkov\nISBN broj: 86-7310-353-3\nOpis proizvoda: Dreamweaver 8 – kreiranje internet prezentacija, autor Saša Prudkov\nU deset poglavlja ove knjige naučićete sve što treba da znate za uspešno kreiranje ozbiljnih internet prezentacija. Bez preteranog zadržavanja na teoriji, vi ćete od početka do kraja raditi na kreiranju fiktivne web prezentacije pod nazivom Svet komunikacija. Autor vas odmah baca u vodu, omogućujući vam da radite u letu, da istovremeno i učite i odmah primenjujete to što ste naučili, na konkretnim zadacima kreiranja web stranice. Sadržaj knjige je propraćen mnoštvom ilustracija kao i konkretnim materijalom za rad koji ćete preuzeti sa Interneta. Uspešno savladavanje svih 10 poglavlja znači da ćete sami kreirati kompletnu web stranicu, sa zaglavljem, linkovima, slikama, tekstom i Flash animacijom.\nIzdiktirajte operateru šifru proizvoda - šifra ovog proizvoda je: 27646\nSifra 27646, kolicina (za 1 komad kucate 1, za 3 komada 3), Ime i prezime, Adresu isporuke, Poštanski broj, Grad, Kontakt telefon, e-mail adresu (e-mail adresa nije obavezna)\nPrimer: Sifra 27646, 2, Pavle Milosevic, Obalska 18, 11000, Beograd, 063123123, pavmi@szk.com


Lavrov: Hladni rat je i imao neka pravila, a ovaj sada... - 02.04.2018, Sputnik Srbija\nLavrov: Hladni rat je i imao neka pravila, a ovaj sada...\nVelika Britanija, SAD i druge zemlje koje ih slepo prate odbacile su svaku pristojnost i pribegavaju otvorenim lažima, izjavio je ministar spoljnih poslova... 02.04.2018, Sputnik Srbija\nrusija, vesti, svet, velika britanija, solsberi, sergej lavrov, slučaj skripalj\n12:35 02.04.2018 (Osveženo: 13:14 02.04.2018)\n© Sputnik / Alekseй Filippov / Uđi u foto-galerijuSergej Lavrov\nVelika Britanija, SAD i druge zemlje koje ih slepo prate odbacile su svaku pristojnost i pribegavaju otvorenim lažima, izjavio je ministar spoljnih poslova Rusije Sergej Lavrov.\nRusija ima „dobar predlog“ za rešavanje „slučaja Skripalj“\n1 April 2018, 21:05\nLavrov je istakao da se sada mnogo govori o Hladnom ratu i o tome da je „situacija gora nego što je bila u vreme klasičnog Hladnog rata, zato što su tada postojala neka pravila i poštovala se pristojnost“.\n„Sada su naši zapadni partneri — mislim pre svega na Veliku Britaniju, Sjedinjene Američke Države i nekoliko zemalja koje ih slepo prate — odbacili svaku pristojnost i pribegavaju otvorenim lažima i potpunim dezinformacijama. Mi na to odgovaramo, po mom mišljenju, prilično mirno, hladnokrvno, insistiramo da se sve optužbe i tvrdnje potkrepe činjenicama“, rekao je Lavrov na konferenciji za novinare nakon razgovora sa svojim kolegom iz Bangladeša.\nRusija je više od svih zainteresovana za otkrivanje istine u slučaju trovanja Sergeja Skripalja i njegove ćerke, rekao je ruski ministar.\n„Rusija nema nikakve veze sa trovanjem Skripaljevih. Ali smo veoma zainteresovani više nego bilo ko drugi za utvrđivanje istine, da saznamo istinu o sudbini naših građana“, istakao je Lavrov.\nProterivanje diplomata pod izmišljenim izgovorom u vezi sa „slučajem Skripalj“ smanjuje mogućnosti za dijalog Rusije sa Zapadom, ali princip reciprociteta niko nije menjao, dodao je Lavrov.\nMoskva analizira svaki neprijateljski korak Londona\n2 April 2018, 12:07\n„Kada nema činjenica… oni počinju da se iskaljuju na diplomatama, koji po definiciji treba da održavaju odnose, rešavaju teške situacije, traže neke načine za prevazilaženje poteškoća, oni sada smanjuju mogućnosti za takav dijalog proterivanjem diplomata pod izmišljenim izgovorima“, istakao je Lavrov.\nRusija nije mogla da ima motiv za trovanje Skripalja u Britaniji, naglasio je ruski ministar.\n„Uzgred, kada govore da je naređenje došlo iz samog vrha, onda je, pre svega, predsednik Putin lično komentarisao ovu situaciju i rekao da samo potpuno pristrasna osoba, osoba koja je započela strašnu, ludu provokaciju, može da tvrdi da je Rusija imala motiv, što rade britanske kolege. Koji je bio naš motiv? Uoči predsedničkih izbora, uoči Svetskog prvenstva u fudbalu?“, rekao je Lavrov.\n„Čovek je pušten na slobodu, pomilovan u okviru zamene za predstavnike Rusije pre nekoliko godina. A da je bilo ikakvih pretenzija prema ovoj osobi, on verovatno ne bi bio predmet razmene“, istakao je ministar.\nHajka na Rusiju: Evo šta je ujedinilo Zapad\n1 April 2018, 07:52\nLavrov je naveo da od Rusije ne zavisi koliko će daleko otići uzajamne deportacije i da Zapad prvi treba da se zaustavi.\n„Ne zavisi od nas dokle ćemo ići. U diplomatiji postoji princip reciprociteta, niko ga nije menjao. Ovaj princip će se stalno primenjivati… Ne želimo da igramo dečije igrice, što je upravo ono što rade naši partneri“, dodao je Lavrov.\nLavrov je naveo da ako London ne bude u mogućnosti da odgovori na pitanja Rusije o slučaju trovanja Skripalja na predstojećem sastanku Izvršnog saveta Organizacije za zabranu hemijskog oružja (OZHO) 4. aprila, to će značiti da je ceo incident bio provokacija.\n„Postavili smo strogo konkretna pitanja u potpunoj saglasnosti sa Konvencijom o zabrani hemijskog oružja. Pitanja su upućena i tehničkom sekretarijatu OZHO-a, i našim britanskim kolegama i našim francuskim kolegama, jer su se odjednom pojavili izveštaji i o tome je govorio predsednik (Francuske Emanuel) Makron, da je Francuska aktivno uključena u istragu. Za nas je važno da saznamo po kakvim osnovima se to dogodilo“, istakao je Lavrov.\n„Pitanja ima mnogo, a nemogućnost naših britanskih kolega da na njih odgovore će značiti samo jednu stvar — da je sve ovo izmišljotina i, konkretnije, najgrublja provokacija“, dodao je on.\nOn je istakao da Rusija smatra da je nečuveno da se do sada svi zahtevi Moskve upućeni Londonu za konzularni pristup Skripaljevima odbacuju ili ostaju bez odgovora.\nU britanskom gradu Solsberiju 4. marta su otrovani bivši pukovnik Glavne operativne uprave Rusije (GRU), Sergej Skripalj, koji je radio za britanske obaveštajne službe, i njegova ćerka Julija. Britanska strana tvrdi da je u trovanje Skripaljevih supstancom A-234 umešana Rusija, što Rusija kategorički negira.


Градско веће: Једнократна помоћ власницима станова чији су станови оштећени у недељном пожару у Турици – Grad Užice\nGradsko veće: Jednokratna pomoć vlasnicima stanova čiji su stanovi oštećeni u nedeljnom požaru u Turici\nUžice, 28. mart: Članovi Veća doneli su rešenje po kome će se dodeliti jednokratna novčana pomoć vlasnicima stanova u Turici a koji su oštećeni u nedavnom požaru. Petoro vlasnika stanova dobiće pomoć od po 40.000 dinara kao prvu meru koja ima za cilj ublažavanje posledica štete koje su ovi ljudi pretrpeli zbog nedeljnog požara.\nSaglasnost je data na izmene programa poslovanja Vodovoda i Bioktoša, na Statut Narodne biblioteke, kao i na izveštaje o radu u prošloj godini gradskih ustanova, Narodnog muzeja, Regionalnog centra za profesionalni razvoj zaposlenih u obrazovanju, Narodnog pozorišta, Narodne biblioteke, Gradskog kulturnog centra i Istorijskog arhiva.\nPrihvaćeni su i izveštaji o stanju životne sredine za 2017. godinu i o realizaciji Programa za zaštitu i unapređenje životne sredine, Projekat sabraćajne signalizacije, predlog odluke kojom se usvaja Akcioni plan za unapređenje položaja osoba sa invaliditetom za period do 2020. godine.\nUsvojene su izmene cenovnika Bioktoša i to u delu parkiranja u Javnoj garaži za fizička lica gde je izvršeno umanjenje postojeće cene za 30%. Tako sada mesec dana parkiranja u Javnoj garaži košta 4.000 umesto dosadašnjih 5.750 dinara, dok će oni koji se odluče za tromesečni najam plaćati 10.500 dinara umesto 14.750.\nIstovremeno, Bioktoš je dobio saglasnost da uzme kredit od 27 miliona dinara. Kredit je namenjen kupovini dva kamiona, autosmećara i kamiona kipera sa dizalicom.\nZbog prelaska na drugu funkciju, načelnika Zlatiborskog okruga, Boban Perišić je razrešen vršioca dužnosti direktora Turističke organizacije Užice, dok je Slavica Stefanović, diplomirani ekonomista predložena za direktora Narodnog muzeja.\nGradsko veće donelo je rešenje kojim su određeni vrednosti koeficijenata jedinice lokalne samouprave koje se koriste za utvrđivanje mesečnog iznosa minimalnih troškova održavanja zgrada i za utvrđivanje iznosa naknade koju plaćaju vlasnici posebnih delova zgrade u slučaju prinudno postavljenog profesionalnog upravnika. U stambenoj oblasti, u istom slučaju kada je prinudno postavljen profesionalni upravnik, doneseno je i rešenje koje je odredilo minimalni mesečni iznos troškova investicionog i tekućeg održavanja zgrada i iznosa naknade koju plaćaju vlasnici posebnih delova.


Pokretni inkluzivni muzej u Nišu | NisCafe\nPokretni inkluzivni muzej u Nišu\nIzložba predmeta koji olakšavaju život\nNa Trgu kralja Milana u Nišu otvorena je izložba najboljih studentskih radova u okviru projekta “Pokretni inkluzivni muzej”, koju čine dizajnirani predmeti prilagođeni svakodnevnoj upotrebi osobama sa invaliditetom.\nIzložbu su otvorili Dušica Davidović, član Gradskog veća Niša, Vesna Bogdanović, direktorka Centra za razvoj inkluzivnog društva i Nataša Krstić, direktorka korporativnih komunikacija Eurobank EFG, a u prisustvu brojnih zvanica, predstavnika kulturnih institucija, nevladinih organizacija osoba sa invaliditetom i medija.\nStudentski radovi biće izloženi na Trgu kralja Milana u Nišu od 20. do 28. avgusta, nakon čega će Nišlije do 5. septembra moći da vide predmete ispred filijale Eurobank EFG u tržnom centru Kalča. Istovremeno, “Pokretni inkluzivni muzej” biće izložen i u Pirotu od 23. do 29. avgusta, u galeriji ” Čedomir Krstić” kao deo manifestacije Pirotsko kulturno leto.\n“Omogućivši da što veći broj građana u Srbiji vidi radove Pokretnog inkluzivnog muzeja, želeli smo da skrenemo pažnju javnosti na neprilagođenost predmeta za svakodnevnu upotrebu osobama sa invaliditetom i utičemo na širenje svesti o ovom društvenom problemu”, izjavila je Nataša Krstić, direktorka korporativnih komunikacija Eurobank EFG.\nVesna Bogdanović, izvršna direktorka Centra za razvoj inkluzivnog društva izrazila je nadu da će predmeti Pokretnog inkluzivnog muzeja naći svoju primenu u praksi, apelujući na proizvođače širom Srbije da usvoje principe inkluzivnog dizajna i svoje proizvode prilagode za svakodnevnu upotrebu svih krajnjih korisnika.\nNa prethodno raspisanom dizajnerskom konkursu u organizaciji Centra za razvoj inkluzivnog društva, studenti su imali zadatak da osmisle praktične predmete čija će upotreba olakšati život osobama sa invaliditetom i njihovim porodicama. Komisija, sastavljena od međunarodnih i domaćih predstavnika Evropskog instituta za dizajn i invaliditet i eksperata sa Akademije lepih umetnosti u Bolonji, odabrala je 27 najboljih radova koji čine postavku pokretnog muzeja i obilaze veće gradove u Srbiji. Pokretni inkluzivni muzej prvi put je otvoren 7. maja u holu Narodne banke Srbije u Beogradu, kada je gospodin Nebojša Bradić, ministar kulture u Vladi Republike Srbije, uručio nagrade studentima čije je radove komisija ocenila kao najbolje.\nPobednik konkursa je Stefan Milojević, student Akademije lepih umetnosti, autor rada Jastuk sa tajmerom. Drugu nagradu osvojila je Jelena Lazarević sa Visoke škole strukovnih studija “Beogradska politehnika” za Špipaljku, a treću Tamara Tričković sa Fakulteta primenjenih umetnosti za Pult za presvlačenje beba na javnim mestima. Nakon premijernog otvaranja izložbe, radovi Pokretnog inkluzivnog muzeja bili su deo Noći muzeja, izloženi na festivalima Mixer dizajn expo i Bosi Fest 2010, a zatim i na beogradskoj Adi Ciganliji.\nEurobank EFG je kroz sveobuhvatni program društveno-korporativne odgovornosti “Investiramo u evropske vrednosti” namenjenog podršci zdravstvu, visokoškolskoj edukaciji, zaštiti životne sredine i razvoju inkluzivnog društva, do sada investirala preko 3,5 miliona evra u Srbiji. U saradnji sa Centrom za razvoj inkluzivnog društva, Banka je sprovela stručnu obuku svojih zaposlenih o adekvatnom pristupu osobama sa invaliditetom i odgovarajućoj terminologiji u ophođenju. Radi bolje pristupačnosti za sve građane, Eurobank EFG je do sada prilagodila 5 svojih filijala osobama sa invaliditetom, a veb prezentaciju Banke mogu da koriste i osobe sa oštećenim vidom. U Nišu, poslovnica u Bulevaru Zorana Äinđića br. 33 u potpunosti je preuređena u skladu sa principima “Dizajna za sve”.


SAVČIĆ: Nazivi ulica u FBiH dokaz su da je zločin nad Srbima nekažnjiv :: Dešavanja u Bijeljini ::\n28. June 2022. / 17:47\nSAVČIĆ: Nazivi ulica u FBiH dokaz su da je zločin nad Srbima nekažnjiv\nPredsjednik Boračke organizacije Republike Srpske (BORS) Milomir Savčić rekao je da je nazivanje ulica ili institucija u Federaciji BiH po osobama koje su dokazani zlikovci poruka da je tamo sve dozvoljeno i da je vršiti zločine nad Srbima nekažnjivo.\nSavčić je ocijenio da je to i svojevrstan poziv i apel i mlađima, koji tek stasavaju da, u slučaju da se nađu u takvoj situaciji, mogu to slobodno i bez kazne činiti.\nPrema njegovim riječima, ne mogu biti prihvaćene ni sve presude sudova, dodajući da se oko toga moraju izjasniti institucije.\n– Nisu presude sudova sveto pismo, to bi bila svojevrsna dogma da se na nešto stavi potpuna zabrana i ima samo jednu istinu i to je ono što je veoma opasno – rekao je Savčić.\nOn je naglasio da nema nikakve sumnje da je to prst u oko i vrijeđanje žrtava.\n– Nevjerovatno je kako svjetski moćnici ostaju nijemi, gluvi i slijepi i takvo ponašanje i postupci sigurno neće doprinijeti ni miru, ni stabilnosti, ni pomirenju i utvrđivanju istine na ovim prostorima – smatra Savčić.\nSavčić je naglasio da bi se pitanje odbrane istine o odbrambeno-otadžbinskom ratu moralo tretirati kao prvorazredno nacionalno i državno pitanje, a u okviru toga sva problematika koja proizilazi iz posljednjeg oružanog sukoba na ovim prostorima, ali svakako i starije istorije.


Vodosnabdijevanje Naselja Heroja Sokolje i Zabrđa - Istinomjer\nVodosnabdijevanje Naselja Heroja Sokolje i Zabrđa\n(…) Po istom modelu ušlo se u izgradnju vodovodnog sistema za Naselje Heroja Sokolje i Zabrđe. Izgrađen je rezervoar kapaciteta 1000 kubika, a ugovorena je i izgradnja pumpne stanice. Nakon toga potrebno je izgraditi potisni i distributivne cjevovode, kojima bi se ova dva naselja snabdjela vodom na kvalitetan način.\nNakon što je u naselju Sokolje izgađen rezervoar kapaciteta 1.000 kubika vode, Općina Novi Grad Sarajevo započela je, u septembru 2016. godine i izgradnju pumpne stanice u Briješću, koja će taj rezervoar snabdijevati vodom.\nNakon izgradnje pumpne stanice moći će se raditi izgradnja potisnog i dovodnog cjevovoda za rezervoar Sokolje, kao i izgradnja distributivne mreže, što bi u narednih nekoliko godina trebalo da riješi pitanje vodosnabdijevanja Zabrđa, dijelova naselja Sokolje i Smiljevići. Puštenje u rad rezervoara Sokolje ostavlja mogućnost da se u budućnosti sa tog rezervoara vodom snabdijeva i Mjesna zajednica “Reljevo”.\nSaopćenje, Općina Novi Grad Sarajevo, 27. septembar 2016.\nU februaru 2019. godine potpisan je okvirni sporazum sa izvođačem radova na rekonstrukciji 2.300 metara postojećeg azbestno – cementnog cjevovoda u naselju Zabrđe, a radovi su započeli u martu 2019. godine.\nS prvim danima proljeća u općini Novi Grad Sarajevo, u naselju Zabrđe počeli su radovi na izgradnji dva i po kilometra nove distributivne vodovodne mreže, čime se trajno rješava dugogodišnji problem lošeg vodosnabdijevanja jednog od najvećih novogradskih naselja. Ovo je dio integralnog velikog projekta vodosnabdijevanja naselja Sokolje i Zabrđe koji se vodom snabdijevaju sa rezervoara Sokolje koji je izgrađen prije nekoliko godina. Njegova izgradnja bila je preduslov da bi se moglo pristupiti realizaciji ovog dijela mreže u nekoliko visinskih zona. U toku je izgradnja dovodnog cjevovoda do pumpne stanice u Briješću, u prošloj godini izgrađen je potisni cjevovod koji vodi od pumpne stanice u Briješću do rezervoara na Sokolju, a ovo je dio distributivne mreže koji podrazumijeva trajno rješevanje pitanja vodosnabdijevanja naselja Zabrđe.\nSaopćenje, Općina Novi Grad Sarajevo, 28. mart 2019.\nU septembru je javnost obaviještena da će nakon izgradnje nove vodovodne mreže u naselju Zabrđe započeti i sanacija ulica, kao i sanacija ulica koja povezuju naselja Sokolje i Zabrđe.\nNakon što je u ulici Zaima Imamovića koja povezuje Naselje heroja Sokolje i Zabrđe završena rekonstrukcija stare i dotrajale vodovodne mreže dužine od oko 600 metara, u toku su pripremni radovi za asfaltiranje prve dionice saobraćajnice. S obzirom na to da u ovom gusto naseljenom području, stara i dotrajala vodovodna mreža već duži period uzrokuje probleme stanovnicima, Općina Novi Grad već nekoliko godina radi na rješevanju problema sa vodosnabdijevanjem ovog i okolnih naselja, ali i izgradnji nove saobraćajne infrastrukture. Upravo zbog dotrajalih vodovodnih instalacija u ulici Zaima Imamovića često je dolazilo do curenja vode što je uzrokovalo oštećenja na saobraćajnici. Zbog toga se krenulo sa rekonstrukcijom kompletnog cjevovoda, a potom i pripremama za asfaltiranje ceste. Zamijenjene su kompletne vodovodne instalacije visokokvalitetnim daktilnim cijevima DN 150 od spoja sa ulicom Numan paše Ćuprilića, do spoja sa ulicom Avde Palića.\nSaopćenje, Općina Novi Grad Sarajevo, 23. oktobar 2019.\nU julu 2020. godine projekat rekonstrukcije ulice Numan-paše Ćuprilića, glavne ulice kroz Naselje heroja Sokolje, gdje je u proteklom periodu urađeno proširenje saobraćajnice i izgradnja trotoara, završen je asfaltiranjem ceste u punom profilu. Prethodno je u ovom dijelu ulice urađena rekonstrukcija dotrajale vodovodne mreže i priključenje stambenih objekata na novoizgrađenu vodvodnu mrežu, tako da su mještani ovog gusto naseljenog područja uz vodovodnu mrežu dobili i potpuno novu i širu saobraćajnicu sa pješačkom stazom, što će omogućiti bolju saobraćajnu komunikaciju.\nZbog toga se pristupilo zamjeni vodovodnih instalacija, a potom i proširenju ceste sa izgradnjom pješačke staze. Proširenje saobraćajnice urađeno je uz podršku jednog broja stanovnika koji su se odrekli dijela svog zemljišta, dok je jedan dio zemljišta oslobođen od ranijih uzurpacija, tako da se sada nesmetano mogu mimoilaziti vozila.


Đurić čestitao Dan rudara | Novosti.RS\nĐurić čestitao Dan rudara\nsubota, 06. 08. 2016. u 11:13\nDirektor Kancelarije Vlade Srbije za Kosovo i Metohiju Marko Đurić čestitao je danas rudarima na Kosovu i Metohiji i drugim delovima Srbije, Dan rudara, 6. avgust\nDirektor Kancelarije Vlade Srbije za Kosovo i Metohiju Marko Đurić čestitao je danas rudarima na Kosovu i Metohiji i drugim delovima Srbije, Dan rudara, 6. avgust.\n"U ime Kancelarije za KiM i svoje ime, rudarima na KiM i drugim delovima Srbije, a posebno zaposlenima i rukovodstvu Rudarsko-metalurško-hemijskog kombinata 'Trepča' čestitam Dan rudara", naveo je Đurić.\nOn je u čestitki naveo da je "malo datuma u godini koji kao ovaj neguju poštovanje prema jednoj profesiji", prenela je Kancelarija za KiM.\n"Težak posao kojim se bavite bio je i ostao osnov ekonomskog i energetskog napretka cele zemlje, na čemu smo vam zahvalni i zbog čega nas rezultati koje postižete posebno raduju i ohrabruju", dodao je Đurić.\nOn je naglasio i da će "Trepču", koja je smštena na prostoru KIM i u narednim godinama, uz podršku Vlade Srbije nastaviti da bude ponos Srbije.\n"Budite uvereni da će vaša država uvek biti uz vas i da nećemo dozvoliti nikakvo protivpravno oduzimanje imovine i ugrožavanje proizvodnog procesa", istakao je Đurić.\nOn je najavio i da će "uz podršku Vlade Srbije u narednoj godini biti udaren temelj za nova ulaganja i radna mesta u kombinatu "Trepča", navodi se u saopštenju.\nU Srbiji se danas obeležava Dan rudara, 6. avgust, koji je ustanovljen u znak sećanja na veliki štrajk koji je počeo 1903. godine u Senjskom rudniku.\nPrema podacima sindikata, u Srbiji ima oko 25.000 rudara čija je prosečna plata oko 50.000 dinara.


Vesti Autor:Beta25. okt. 202112:391 komentar\nMinistar spoljnih poslova Srbije Nikola Selaković i generalna sekretarka Organizacije za evropsku bezbednost i saradnju (OEBS) Helga Marija Šmid razgovarali su o saradnji Srbije i te organizacije kao i o regionalnoj saradnji.\nSelaković je nakon sastanka ocenio da Srbija i OEBS imaju „izuzetno dobru saradnju“ i da je Srbija posvećena njenom jačanju.\n„Specifičnost Srbije je činjenica da u našoj zemlji postoje dve misije OEBS, jedna je sa sedištem u Beogradu, druga je sa sedištem u Prištini“, rekao je Selaković novinarima I dodao da misija u Beogradu daje „veoma značajan i nesebičan“ doprinos reformskim procesima u Srbiji.\nDodao je da je generalnu sekretarku upoznao sa dešavanjima na Kosovu tokom septembra i oktobra, rastućim tenzijama i „činjenicom da je u poslednjih 10 meseci broj etnički motivisanih napada na srpsko stanovništvo (na Kosovu) značajno povećan u odnosu na isti period lani“.\nMisiju OEBS u Prištini, naveo je, Srbija smatra najvažnijim međunarodnim statusno neutralnim prisustvom.\nHelga Marija Šmid je istakla da Srbija od svog predsedavanja OEBS-om doprinosi stabilnosti u regionu.\n„OEBS se bavi dijalogom i saradnjom i u tom pogledu pohvaljujem vaše napore u regionalnoj saradnji“, rekla je ona i dodala da je saradnja organizacije i Srbije „snažna“.\nPohvalila je Srbiju i u borbi sa organizovanom trgovinom ljudima, koja postaje kako je navela, sve veći problem, posebno u vreme pandemije kovida-19, a godišnje ima oko 25 miliona žrtava trafikinga.\nRazgovarali su o reformama koje Srbija sprovodi na putu ka članstu u EU, posebno o reformi u oblasti bezbednosti, stanju u regionu i inicijativi Otvoreni Balkan.\nGeneralna sekretarka će se danas u Beogradu sastati i sa premijerkom Srbije Anom Brnabić i predsednikom Aleksandrom Vučićem.


Vuković i Lučić sa novim rektorom o značaju Univerziteta u I. Sarajevu - Trebevic.net\nVuković i Lučić sa novim rektorom o značaju Univerziteta u I. Sarajevu\nGradonačelnik Istočnog Sarajeva Nenad Vuković i predsjednik Skupštine grada Miroslav Lučić razgovrali su danas sa novoizabranim rektorom Univerziteta u Istočnom Sarajevu Mirkom Kulićem o nastavku međusobne saradnje Gradske uprave i ove visokoškolske ustanove.\nGradonačelnik Istočnog Sarajeva Nenad Vuković istakao je važnost Univerziteta za grad Istočno Sarajevo, regiju i Republiku Srpsku.\n– Grad je uvijek poštovao autonomiju univerziteta, ali se uvijek interesovao za statusna pitanja koja mogu da imaju refleksiju na Istočno Sarajevo – rekao je Vuković i naglasio da se Grad protivi daljem rasipanju Univerziteta u Istočnom Sarajevu širom istoka Republike Srpske, kad je riječ o fakultetima i pojedinim studijskim programima.\nSagovornici su se složili da na fakultetima , kao ni u studentskim organizacijama, ne smije da bude političkih uticaja.\nKulić je uvjerio sagovornike da je, povodom nedavnih natpisa u medijima o temi srpskog jezika i ćirilice, svjestan važnosti nacionalnih interesa u pogledu zaštite jezika i pisma, te da je u tom smislu patriotski orijentisan.\nUniverzitet u Istočnom Sarajevu i Grad nastavljaju dobru i uspješnu saradnju u interesu stabilnosti i razvoja Univerziteta, zaključeno je na dnašnjem sastanku.\nSagovornici su se složili da podržavaju aktivnosti za izgradnju objekta Rektorata Univerziteta u Istočnom Sarajevu, kao i obezbjeđivanje prostora za potrebe Fakulteta fizičkog vaspitanja i sporta u SPC „Peki“ na Palama.\nSastanku su prisustvovali prorektori Sandra Ivanović i Vera Nišić Ćevriz.


Kako da unovčiš svoje znanje? - Mingl\nKampster tim traži nove saradnike!\nStart up Kampster je pokrenuo interaktivnu platformu za onlajn obrazovanje. Osnovni princip rada platforme je da će kursevi biti na lokalnim jezicima zemalja u kojima posluje.\nPogledaj trenutnu ponudu kurseva, razmisli koja su znanja i/ili veštine tražene, a nisu ih obradili i postani autor/-ka jednog ili više novih onlajn kurseva.\nSvako ko ima ideju, znanje i istrajan je u realizaciji svojih zamisli. Otvoreni su za inicijativu i ideje, a fokus im je na rešenjima, ne na problemima, tako da prihvataju predloge, ali morate biti spremni na standardizovanu proveru vaših kurseva.\nŠta se očekuje od tebe?\nZa početak konkretan predlog teme i sadržaja kursa sa kraćim obrazloženjem izbora. Ukoliko im se ideja dopadne, kontaktiraće te radi dogovora o roku u kome ćeš im dostaviti strukturu kursa, a nakon toga ćeš imati zadatak da izradiš prvu lekciju kako bi proverili kvalitet materijala.\nSvaki kurs mora da sadrži nekoliko nivoa koji sadrže lekcije, a svaka lekcija tekst i prateće fotografije. Kursevi su obogaćeni mini kvizovima i zadacima za vežbanje koje ocenjuju stručni mentori. Na kraju svakog kursa polaznici polažu test i dobijaju odgovarajući sertifikat. Tokom trajanja kursa obezbeđena je onlajn podrška mentora i drugih polaznika putem, a mogu se i zakazati konsultacije sa mentorom.\nMožeš se prijaviti do 27. novembra.\nSvoju ideju za novi kurs možeš prijaviti popunjavanjem onlajn formulara. Ukoliko se prijavljuješ za autorstvo više kurseva, popuni formular posebno za svaki kurs čiji autor želiš da budeš.


Tara i Mokra Gora sve privlačnije turistima - News - Turistički svet\nU očekivanju novog snega i u susret novogodišnjim praznicima, na Tari i Mokroj Gori traži se ležaj više. Ovu godinu i u Bajinoj Bašti smatraju prekretnicom, jer je varoš iz koje se putovalo ka Drini, planini, Mećavniku i Šarganskoj osmici, postala stecište mnogobrojnih turista iz sveta, a sudeći prema najavama, tako će biti i naredne godine.\nBanjska stena na Tari nedavno je postala i mesto venčanja. Otvorili su se tu neki novi vidici i potvrdilo da ova planina, i čitav kraj, zaista, imaju posebne čari. I da se veruje u nihovu dugovečnost i delotvornost.\n- Bila sam u skoro sto zemalja na planeti, od Antartika, Patagonije, Aljaske, Japana, Papua Nove Gvineje i tako dalje, egzotičnih ostrva – s takvim iskustvom mogu da kažem da je cela Srbija, ali Zapadna Srbija i moj, bajinobaštanski kraj jedan od najlepših - kaže turistički vodič Jelena Vukašinović.\nSmenjuju se kiše i snegovi, stižu novi gosti, u decembru se zakoračilo ka praznicima, i već sada su gotovo svi kapaciteti rezervisani.\n- Nama odgovara ovo što nije tako urbano, i šta više da kažemo, neka netaknuta priroda - kaže Boško Mitrašinović iz Vršca.\n- U hotelu i ove zime će svakako raditi zatvoreni poluolimpijski bazen, sauna, teretana, kao i svi ostali, prateći, sportsko-rekreativni sadržaji. Otvorićemo ski-stazu, manju kod hotela Omorike, veću kod Belog bora - kaže Nevena Drobnjak iz hotela "Vojne ustanove Tara" .\nAko je Tara, kao što kažu, mesto gde počinje lepota, njena predvorja su sa jedne strane reka Drina, a sa druge Šarganska osmica. Ova muzejska pruga je letnju sezonu završila sa 75.000 prevezenih putnika.\n- Očekujemo dobru i zimsku sezonu, što se tiče Nove godine, već su kapaciteti rasprodati, imamo goste iz Rusije, Ukrajine i Kine - navodi Aleksandra Milutinović iz Muzejske pruge "Šarganska osmica".\nDvadeset trećeg decembra počinje zimska sezona na turističkoj pruzi uskog koloseka. Od Mokre Gore, do Jatara, putovaće se obroncima Šargana, sa pogledom na Taru, a po pravilu, to je još jedan poziv za otkrivanje njenih lepota.


Izgradnja postrojenja za preradu otpadnih voda Vrbas-Kula-linija mulja | DG Company\nIzgradnja postrojenja za preradu otpadnih voda Vrbas-Kula-linija mulja\nDg Company u saradnji sa firmom Lad Group d.o.o. izvodi kompletne građevinske radove na objektu ,,Postrojenja za preradu otpadnih voda Vrbas-Kula-linija mulja,,.\nCentralno postrojenje za preradu otpadnih voda (CPPOV) u Vrbasu, ima za cilj zaustavljanje daljeg zagađivanja Velikog bačkog kanala, koji je na deonici Crvenka-Kula-Vrbas najzagađeniji vodotok u Evropi. Postrojenje u Vrbasu najveća je pojedinačna investicija EU u regionu, vredna više od 15 miliona evra.\nPredviđeno je da CPPOV prerađuje komunalne i industrijske vode, koje će u opštini Vrbas i gradovima Kula i Crvenka sakupljati magistralni kolektor, kao i vodu iz domaćinstava, priključenih na sistem za kanalizaciju.


Tema sastanka sa Vučićem nisu izbori\nBeta\t 23. decembra 2015. 14:45\nŠef poslaničke grupe Socijalističke partije Srbije Djordje Milićević izjavio je danas da zahtev lidera socijalista Ivice Dačića za sastanak sa premijerom Aleksandrom Vučićem nema veze sa izborima niti predizbornim koalicijama.\n“Dačić je bio potpuno jasan i precizan. Ovo je poziv na razgovor koji će se ticati buduće saradnje i mi verujemo u nastavak jedne uspešne saradnje. Rezultati te saradnje su vidljivi, a taj razgovor je važan zbog budućnosti Srbije i u interesu gradjana”, rekao je Milićević novinarima u skupštini.\nNa pitanje zašto se baš sada traži održavanje sastanka, on je naveo da bi to isto pitali i da je sastanak tražen ranije i napomenuo da tema nisu izborne i predizborne koalicije i nastup na izborima.\n“O tome ćemo razgovarati i analizirati situaciju kada se izbobri raspišu”, istakao je Milićević.Ministar spoljnih poslova i predsednik SPS Ivica Dačić juče je na sednici predsedništva stranke izjavio da će od premijera Aleksandra Vučića zatražiti hitan sastanak o budućoj saradnji SPS i Srpske napredne stranke, a “u interesu Srbije i njene budućnosti”.\nVučić je danas najavio da će uskoro razgovarati sa koalicionim partnerima, predsednikom Socijalističke partije Srbije Ivicom Dačićem i Pokretom socijalista Aleksandrom Vulinom.\nPojedini mediji ranije su objavili da je Vučić tražio od socijalista da na narednim parlamentarni izborima nastupe na listi naprednjaka.


Fotografije Sunca sa Luntom - Astronomsko Društvo "Alfa" Fotografije Sunca sa Luntom - Astronomsko Društvo "Alfa"\nFotografije Sunca sa Luntom\nPosted on September 2, 2012 by Zoran Tomic — 1 Comment ↓\nNakon prvog testiranja solarnog teleskopa za astrofotgrafiju urađena su još nekoliko testiranja sa ciljem da se utvrdi najbolji način za snimanje fotografija Sunca. Od opreme korišćeni su DSLR aparat Nikon D3100 i modifikovana veb kamera Philips ToUcam. Testiranja navedenom opremom obavljena su 24. avgusta i 2. septembra. U nastavku možete pogledati rezultate testiranja i fotografije Sunca koje su u ova dva dana snimljeni.\nFotografije Sunca koje su snimljene Nikon D3100 aparatom su obrađene u programima Capture NX 2 i Photoshop CS3. Za fotografiju površine Sunca i protuberanci korišćena su dva zasebna snimka koji su u Photoshopu spojena. Površina Sunca snimljena je sledećim parametrima na aparatu: ekspozicija 1/100 s, ISO 800 i korišćeno je Barlovo sočivo sa 2 puta uvećanjem. Protuberance su snimljene sa sledećim parametrima na aparatu: ekspozicija 1/2 s, ISO 800 i Barlovo sočivo.\nFotografije koje su dobijene Phiplips veb kamerom snimljene su u obliku video zapisa koji je zatim obrađen u programu Registax 6.\nOne Reply to “Fotografije Sunca sa Luntom”\nrada on September 20, 2012 at 11:51 pm said:\ndivno, divno! a ima li negde tih video zapisa, ili oni služe baš i samo za dobijanje kvalitetnih fotografija?\n← Previous Previous post: Nevreme u Nišu (22. jul 2012)\nNext → Next post: Dani Sunca i Meseca


Sajam Italijanskih univerziteta u Sarajevu - Viacademica\nDragi studenti završnih godina i srednjoškolci, da li ste znali da Italija svake godine dodeli veliki broj stipendija za osnovne i master studije za studente koji dolaze sa Balkana? Da li ste znali da italijanski univerziteti nude jedan od najboljih obrazovnih programa na svetu i da su začetnici Bolonjskog sistema obrazovanja koji je prihvatio ceo svet? Da li ste znali da studije u Italiji mogu da koštaju manje nego da studirate bilo gde na Balkanu na privatnom univerzitetu? Ako ovo niste znali, a želite da saznate više o programima osnovnih i master studija na engleskom i italijanskom u Italiji dođite 9. marta na Filozofski fakultet Univerziteta u Sarajevu (Franje Račkog 1) da upoznate 10 univerziteta iz Italije, njihove predstavnike, i da saznate više o studiranju u ovoj predivnoj zemlji!\nPRIJAVI SE ZA SAJAM\nVia Academica u saradnji sa Ambasadom Italije u Bosni i Hercegovini 9. marta 2019. organizuje Sajam italijanskih univerziteta u Sarajevu. Ovom prilikom u prostorijama Filozofskog fakulteta Univerziteta u Sarajevu od 10h do 16h predstaviće se najprestižniji univerziteti iz cele Italije! Sajam pripremamo uz pomoć i podršku Univerziteta u Sarajevu kao i Ambasade Italije u Bosni i Hercegovini pa će nam se na ceremoniji otvaranja sajma obratiti dekan Filozofskog fakulteta, kao i ambasador Italije u Bosni i Hercegovini, gospodin Minasi.\nNa sajmu ćete imati priliku da upoznate 10 državnih i privatnih univerziteta iz Italije, da pričate sa njihovim predstavnicima, dobijete informacije o upisu, školarinama, stipendijama, kao i o zaposlenju nakon studija. Ovo je jedinstvena prilika za buduće studente da istraže mogućnosti obrazovanja i usavršavanja u inostrantvu, da se informišu na vreme i dobiju sve smernice.\nNa ovogodišnjem sajmu učestvuju sledeći univerziteti:\nUniversita Cattolica del Sacro Cuore – Jedini italijanski univerzitet sa kampusima širom zemlje, važi za jedan od najvećih privatnih univerziteta u Evropi! Nudi veliki izbor savremenih programa na engleskom: od ekonomije i menadžmenta do medicine.\nUniversità Ca’ Foscari iz Venecije – Jedan od najboljih državnih univerziteta u Italiji i među 150 na svetu za studije iz oblasti društvenih nauka i umetnosti. Nalazi se u srcu Venecije, ali omogućava internacionalno okruženje i visoki kvalitet nastave.\nIULM – International University of Language and Media iz Milana. Poznat je po studijama iz oblasti komunikacija, medija i advertajzinga, a programi su osmišljeni po najsavremenijim standardima i zahtevima tržišta rada.\nSwiss School of Management iz Rima je univerzitet koji budi švajcarske modele obrazovanja u srcu Italije. Ako ste se opredelili za studije međunarnog biznisa i želite da dobijte ulaznu kartu za neku od multinacionalnih kompanija, onda ova škola treba da se nađa na vrhu liste za apliciranje.\nBHMS – Business and Hotel Management School iz Lucerna nam se pridružuje kao univerzitet koji ima prestižnu ulogu u obučavanju vrhunskih kadrova za hospitaliti, kulinarstvo i turizam u celom svetu, pa i u Italiji.\nPolitecnico di Milano – Najbolji izbor za one koji žele na studije arhitekture ili industrijskog dizajna jer ima brojne programe na engleskom i već godinama budi veliko interesovanje naših studenata.\nLUISS – School of Business and Management Guido Carli University iz Rima vodi razvoj budućih stručnjaka u biznisu, kao i mnogih kompanija. Obučava talente koji će biti u stanju da promovišu društveni i poslovni rast u malim i velikim institucijama.\nMarche Polytechnic University – Politehnički univerzitet iz Ankone nudi master programe na engleskom iz biomedicinskog inžinjeringa, tehnologije hrane, međunarodne ekonomije i zaštite životne sredine.\nTor Vergata University of Rome – univerzitet u Rimu koji nudi veliki broj različitih programa, od ekonomije do fizike, od kojih je trećina na engleskom, a daje veliki broj stipendija studentima iz inostranstva kako bi podstakao internacionalizaciju.\nUčešće na sajmu je potpuno besplatno\nPotrebno da se registrujete kako bismo prilagodili prezentacije vašim potrebama\nPridrižite nam se, pozovite prijatelje i saznajte koliko je bogata ponuda italijanskih univerziteta.\n← Univerzitet u Padovi – spoj tradicije i modernog obrazovanja\nUniverzitet Ca’ Foscari – jedinstvene studije na jedinstvenom mestu →


Grad Pirot - I ove sezone svuda gradilišta – Đeram, Radin Do, Izvor…\nI ove sezone svuda gradilišta – Đeram, Radin Do, Izvor…\nU naselju Đeram JP „Vodovod i kanalizacija“ radi na zameni vodovodne mreže u Ulici Berilovački put. Ova ulica je najveća u ovom naselju i veoma frekventna. Biće zamenjena vodovodna mreža u dužini od oko 1000 metara. Radove je danas obišao gradonačelnik Vladan Vasić sa saradnicima.\nOvih dana JP „Vodovod i kanalizacija radi na tri lokacije – u ulicama Ruzmarina i Berilovački put i radi se na kanalizaciji i vodovodnoj mreži u selu Izvor. Direktor Zoran Nikolić kaže da nemaju dovoljan broj radnika, zbog zabrane zapošljavanja, ali nastoje da ispoštuju predviđenu dinamiku.


Odigrale se čuvene devetomartovske demonstracije protiv režima Slobodana Miloševića – Veliki Park\nOdigrale se čuvene devetomartovske demonstracije protiv režima Slobodana Miloševića\nPas Černuška je 1961 godine postao prva životinja koja se vratila iz svemira, na brodu Sputnik 9.\nNa velikim demonstracijama u Beogradu 1991 godine, opozicione partije zahtevale su slobodno informisanje na TV Beograd. Bilo je predviđeno da desetine hiljada demonstranata s Trga republike krenu ka sedištu TV. U sukobu demonstranata i milicije – za koji su krivicu dve strane pripisale jedna drugoj – poginuli su učenik Branivoje Milinović i milicionar Nedeljko Kosović. Pod pritiskom demonstranata, rukovodeća ekipa Informativnog programa TV Beograd i generalni direktor RTV Beograd Dušan Mitević podneli su ostavke. Ostavku je dao i ministar unutrašnjih poslova Srbije Radmilo Bogdanović. Uveče, posle demonstracija, centar Beograda zaposela je armija s desetinama tenkova.\nCategories:\tSrbija, Svet, Vesti\t/ No Responses / by Milan 9 марта, 2019


Priprema za polaganje pravosudnog, ove godine i u Nišu – Toplica027\nby Lj. M. · 13. septembra 2019. 10:29\nDiplomirani pravnici koji nameravaju da prijave polaganje pravosudnog ispita, mogu lakše da polože u koliko se prijave na pripremnu nastavu koju po prvi put ove godine organizuje JP „Službeni glasnik“ Beograd. Nastava će se održati od 4. oktobra do 30. novembra ove godine u prostorijama Regionalnog centra za profesionalni razvoj, Pariske komune bb u Nišu.\nPlanirano je da se nastava održava dva puta nedeljno, petkom od 16 sati pet časova i subotom od 9 sati, 10 časova.\nPrvi put nakon 30 godina Službeni glasnik hoce da pruži kvalitetnu edukaciju polaznicima koja žele da napreduju i usavrsavaju svoje znanje van u svom sedištu. Nadamo se da ćemo organizovanjem ove nastave pomoći svim zainteresovanima koji žive na jugu Srbije jer će time uštedeti vreme, ali i novac – kažu nadležni u Službenom glasniku.\nPodsećaju da je Službeni glasnik osnovan 1992. godine i u potpunosti je posvećen efikasnom i kvalitetnom ispunjenju ciljeva i obaveza koje proizlaze iz Zakona o objavljivanju zakona i drugih propisa i akata, kao i domena izdavačke delatnosti i štamparskih usluga.